Gameplay Warzone Mobile dibocorkan, seakan sama dengan konsol & PC

Call of Duty: Project Aurora merupakan projek di mana Activision ingin membangunkan satu lagi mobile game yang dikenali sebagai Warzone Mobile. Dalam bulan ini sahaja, kita boleh lihat banyak gameplay yang dibocorkan mengenai Warzone. Tetapi kali ini, terdapat satu video yang mendedahkan gameplay Warzone Mobile secara penuh dari awal sehingga akhir.

Kalau kita lihat pada video yang bocor sebelum ini, kebanyakannya mempunyai kualiti yang rendah dengan menampilkan grafik yang pecah dan tidak jelas. Kali ini, video tersebut mempunyai kualiti FHD (1080p) dengan 60FPS. Jadi, kita boleh lihat sangat jelas gameplay-nya yang sangat menarik.

as
Jika kita lihat pada video leaked tersebut, ia menunjukkan main menu dengan susunan UI yang sangat kemas dan sesuai kepada pemain mobile. Dalam masa yang sama, ianya nampak agak kosong kerana pelbagai ciri-ciri masih belum ditambah. Hal ini kerana mereka sedang menjalankan ujian untuk menguji gameplay yang belum dioptimumkan lagi.

Apa yang saya boleh katakan adalah gameplay yang ditampilkan dalam video tersebut adalah hampir sama seperti di versi konsol dan PC. Saya sangat teruja untuk melihat grafik yang berkualiti seperti ini di mobile. Sebelum memasuki game, pemain akan diturunkan di satu kawasan untuk berkumpul dengan pemain lain. Selepas masa tamat, pemain akan memasuki game dengan menaiki kapal terbang lalu terjun ke dalam peta.
Kali ini, kita dapat lihat pertarungan di dalam Gulag. Ia merupakan tempat untuk menguji pemain sama ada mereka layak untuk meneruskan pertarungan atau tidak selepas dibunuh oleh pemain lain di Warzone . Jika pemain menang dalam pertarungan Gulag, anda akan kembali bertarung dalam Warzone tetapi sebaliknya akan berlaku jika anda kalah.

Untuk pengetahuan korang, game ini masih dalam fasa pembangunan dan tidak akan keluar 100% sama seperti yang anda lihat sekarang. Jadi, berkemungkinan besar semua main menu dan gameplay yang ditampilkan sekarang akan diubah pada masa akan datang.
Jadi, apa pendapat anda tentang gameplay Warzone Mobile yang seakan sama dengan versi konsol dan PC menurut video yang dibocorkan? Kongsikan pendapat anda di ruangan komen. Ikuti Gamer Santai untuk mendapatkan lebih banyak berita menarik tentang Call of Duty daripada kami.
Jangan lupa untuk ikuti kami di TikTok!
  @gamersantaimy
Tags: Call Of DutyCall of Duty Warzone MobileProject Aurora


Tweet KFC Gaming Untuk Apex Legends “Menambahkan Kandungan” Dibalas Dengan “Diamlah, Jenama” Dari Komuniti

KFC, ya, restoran makanan segera yang dikenali ramai itu telah menyertai komuniti Apex Legends, dan mahukan lebih banyak kandungan serta kemaskini terbaru untuk permainan tersebut. Akaun permainan restoran ayam goreng itu memaparkan meme yang memerli tentang kekurangan kandungan baru dalam Apex Legends.

pic.twitter.com/kHKnVgmKGl

— KFC Gaming (@kfcgaming) May 13, 2019

Tweet ini menampilkan ilustrasi watak yang memegang kayu dan menghalakannya ke gambar Apex Legends dengan ayat, “C’mon, buat sesuatu…”, iaitu merujuk kepada kandungan dalam Apex yang kurang dan perlu ditambah. Walaupun Respawn sendiri telah bersuara mengenai kekurangan kemaskini tersebut adalah disebabkan mereka ingin memberikan ruang kepada kesihatan pemaju, tetapi, jenama ayam ini jelas tidak dapat memo itu,

Cubaan KFC Gaming untuk memerli Respawn Entertainment nampaknya mendapat sambutan yang tidak diingini, sebaliknya terkena pada diri sendiri. Komuniti Apex muncul dan memenuhi ruangan balas dengan gambar “Silence, brand” berulang-ulang kali. Tetapi peminat bukanlah satu-satunya yang memberikan balas terhadap meme KFC Gaming itu. Pemaju Respawn, Rayme Vinson menjawab “persoalan” untuk jenama yang tidak memperbaharui makanan mereka sudha beberapa dekad.

Dearest brand. We’ve got tons of stuff coming, but it takes a little time. We can’t hyper-fry or flash-flambe or crunch-inject or whatever it is you do to your tasty fried birdflesh. This gameplay is hand-crafted using old-world techniques. Eat some chicken, we’ll see you soon.👍 https://t.co/PEzUcWCRzA
— Rayme Vinson (@RaymeCVinson) May 14, 2019

“Jenama yang dikasihi, kami mempunyai banyak perkara yang akan datang, tetapi ia memerlukan sedikit masa, kami tidak boleh menyerap atau menyuntik apa-apa sahaja seperti apa yang anda lakukan kepada daging ayam goreng yang lazat. Permainan ini dibuat menggunakan tangan seni dan teknik dunia lama. Makanlah beberapa ayam, kami akan berjumpa dengan anda tidak lama lagi. ”

Nampaknya, peminat Apex Legends akan sentiasa menyokong permainan tersebut dan KFC Gaming di sini dapat mempelajari sesuatu, iaitu, mesej di sebalik maklumbalas pemain ini adalah, jenama tidak berhak menyuruh pihak pemaju untuk menpercepatkan kandungan, terutamanya apabila pasukan di Respawn Entertainment sedang berehat selepas bertungkus lumus berperang dengan hackers dan cheaters. Konklusinya, sabar!
Sumber: KFC Gaming
Jangan lupa untuk ikuti kami di TikTok!
  @gamersantaimy
Tags: ApexApex LegendscheaterdiamGamingHackerKFCmemerespawn


Dibangunkan oleh Ubisoft, Roller Champions adalah game terbaru ala-ala Rocket League untuk konsol & mobile!

Hari ini, Ubisoft mengumumkan bahawa Roller Champions akan memulakan ujian alpha tertutup (selama dua minggu) pada Windows PC bermula 11 Mac. Permainan multiplayer ala-ala Rocket League ini pertama kali diumumkan pada E3 2019.

Roller Champions menampilkan dua pasukan yang terdiri daripada tiga pemain. Kedua-dua pasukan ini harus bertarung sesama sendiri dalam litar bulat untuk memiliki bola. Pemain hanya boleh memenangi perlawanan dengan membalingkan bola tersebut melalui gelung dengan mata terbanyak diberi kepada pemenang.  Kemenangan pula hanya boleh dicapai melalui kerjasama antara rakan sepasukan untuk menembus pertahanan pihak lawan.

Developer Ubisoft Montreal mendedahkan bahawa versi Roller Champions terkini akan menambah pilihan character customization; pergerakan baru seperti menyelam dan “flying tackle“, dan abiliti pasukan istimewa di mana satu pemain mengawal dron di udara untuk bergerak di litar sambil menangkis serangan musuh. Ujian ini juga akan mempamerkan arena terbaru, Chichen Itza, sebuah bandar Maya kuno, bersama dua arena misteri lain.

Roller Champions akan tersedia melalui Nintendo Switch, PlayStation 4, Xbox One, iOS, Android dan Windows PC melalui uPlay. Tarikh rasmi untuk Roller Champions belum diumumkan, tapi apa-apa maklumat baru, akan saya terus laporkan.
Jangan lupa untuk ikuti kami di TikTok!
  @gamersantaimy
Tags: ConsoleKonsolMobilemultiplayerRoller ChampionsRoller Derbyubisoft


Anime Tomb Raider akan gabungkan jalan cerita daripada francais permainan dalam satu garis masa!

Anime Tomb Raider baru akan menyatukan kesinambungan francais permainan video itu dalam satu garis masa. Perkara ini telah didedahkan oleh penulis dan penerbit eksekutif anime baru itu, Tasha Huo dalam sebuah video yang ditayangkan ke saluran Youtube rasmi Netflix.

Dalam video itu, Huo menerangkan cara dia bekerja dengan Crystal Dynamics, studio yang mengambil alih pembangunan siri dengan Tomb Raider: Legend pada tahun 2006 untuk mencipta garis masa baharu yang unik bagi kehidupan protagonis Lara Croft yang menggabungkan peristiwa semua permainan video dalam siri ini.

Huo juga mengumumkan bahawa pelakon Lumpia With a Vengeance, Earl Baylon, yang melakonkan rakan baik Lara, Jonah dalam trilogi reboot 2013, akan memainkan semula peranan untuk siri animasi baru, manakala pelakon Allen Maldonado akan menyuarakan watak Zip, merupakan pakar teknologi daripada garis masa permainan Legend.

Sebelum ini diumumkan bahawa Hayley Atwell, yang memegang watak Peggy Carter dalam Marvel Cinematic Universe, akan menyuarakan Lara dalam siri baharu itu. Siri ini dihasilkan untuk meraikan ulang tahun ke-25 siri Tomb Raider, yang bermula pada tahun 1996 dengan permainan yang dikeluarkan pada PC, Sony Playstation dan Sega Saturn.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Sebelum pengumuman ini, jalan cerita permainan video Tomb Raider dibahagikan kepada tiga era yang berbeza. Permainan asal dan sekuelnya sehingga Tomb Raider: The Angel of Darkness terdiri daripada garis masa pertama siri ini, yang dibangunkan oleh pencipta siri Toby Gard dan pasukan di CORE Design. Berikutan penerimaan kritikan yang buruk kepada Angel of Darkness, pembangunan siri itu diserahkan kepada Crystal Dynamics, yang pada masa itu terkenal dengan Legacy of Kain: Soul Reaver dan francais platform parodi mereka, Gex.

Crystal Dynamics telah reboot siri ini dengan Tomb Raider: Legend yang mengekalkan beberapa elemen yang lebih hebat dalam permainan asal tetapi menampilkan reka bentuk baru untuk Lara Croft serta kawalan analog dan mekanik permainan yang dimodenkan.
Walaupun Legend dan sekuelnya diterima secara positif, pada tahun 2013 Crystal Dynamics memutuskan untuk reboot siri ini sekali lagi dengan tajuk yang lebih ringkas iaitu Tomb Raider, memberikan penekanan yang lebih besar pada pertempuran dan stealth. Crystal Dynamics tidak membangunkan Shadow of the Tomb Raider kerana studio ini sedang sibuk membangunkan Marvel’s Avengers. Permainan itu sebaliknya dibangunkan oleh Eidos Montreal.
Sumber: CBR
Jangan lupa untuk ikuti kami di TikTok!
  @gamersantaimy
Tags: animenetflixTomb Raider


CEO Gearbox berikan penjelasan tentang kenapa Borderlands 3 hanya eksklusif di Epic Games Store!

Sejak diumumkan trailer rasmi untuk Borderlands 3, peminat fanatik Borderlands tidak sabar-sabar menantikan kehadiran game tersebut. Namun, di sebalik penantian itu, emosi mereka berbelah bahagi. Ini kerana mereka juga mengumumkan yang permainan ini hanya eksklusif untuk Epic Games Store pada enam bulan pertama. Ini tidak menggembirakan sesetengah peminat, sehingga mereka terus memboikot game tersebut! Tidak mahu berdiam diri, CEO Gearbox tampil memberikan penjelasan mengapa mereka membuat keputusan itu.

First – Please understand that although I may have thoughts and opinions about this topic, the authority here truly is in the hands of our publishing partner, 2k Games. So while I may have some influence, I cannot force anything (and this ship has sailed, so to speak).

— Randy Pitchford (@DuvalMagic) April 13, 2019

Randy Pitchford, CEO Gearbox menjawab persoalan seorang pengguna Twitter LilMcFlurry tentang mengapa Borderlands 3 di PC hanya eksklusif untuk Epic Games Store pada enam bulan pertama sebelum Steam. Dalam tweet bebenang, beliau menjelaskan beberapa point penting tentang pillihan tersebut. Beliau menyatakan yang ciri-ciri yang ada pada platform tersebut contohnya model perniagaan Epic ada lebih pro-pengguna daripada Valve. Selain itu, Pitchford berkata yang segala keputusan dibuat oleh publisher mereka iaitu 2K Games, dan beliau tidak mempunyai apa-apa pendapat lain selain menyokong keputusan mereka.

Mengakui yang Steam mempunyai lebih ciri-ciri yang tersedia, beliau berkata Borderlands 3 akan keluar pada bulan September, jadi Epic mempunyai masa untuk melaksanakan ciri-ciri yang akan memuaskan pengguna. Beliau menambah yang kehadiran platform seperti Epic Games Store untuk pengguna PC adalah bagus untuk developers dan juga pemain kerana ia bersifat neutral dan bukanlah hanya satu pihak memonopoli keseluruhan platform.

Perbincangan terbesar antara Epic Games Store dan Steam adalah jumlah pendapatan yang setiap pihak ambil dari pemaju dengan setiap pembelian yang dibuat di kedai masing-masing. Dari pengumuman Epic Games Store, Epic mengeluarkan carta ini untuk membandingkan jumlah hasil yang diambil mereka dan Valve. Kedai Epic hanya mengambil potongan pendapatan sebanyak 12% manakala Steam mengambil 30%. Itulah dua kali ganda jumlah yang Epic ambil. Dengan pengalaman kerjayanya selama dua puluh tahun antara kedua-dua syarikat, Valve dan Epic, Pitchford mengatakan bahawa dia tahu selok-belok tentang bagaimana kedua-dua syarikat itu berfungsi dan mengapa dia berfikir bahawa Epic Games Store kemungkinan akan mengatasi Steam jika Valve tidak membuat perubahan besar secepat yang mungkin.
Sumber: DualShock & Randy PItchford
Jangan lupa untuk ikuti kami di TikTok!
  @gamersantaimy
Tags: Borderlands 3Epicepic games storeGearboxrandy pitchfordsteam


Berlumba puas-puas di trek rally yang gempak dengan Free Trial DiRT Rally 2.0 yang boleh didapati di PlayStation 4 dan Xbox One sekarang!

Codemasters hari ini mengumumkan versi percubaan percuma (Free Trial) perlumbaan off-road, DiRT Rally 2.0 yang kini boleh didapati di kedua-dua pelantar PlayStation 4 dan Xbox One. Pemain akan mempunyai akses kepada 10 kereta di dua mod permainan yang berbeza iaitu Perlawanan tradisi dan Rallycross.

DiRT Rally 2.0 mengfokuskan pada perlumbaan rallying dan rallycross. Pemain bersaing dalam acara-acara peringkat waktu di atas jalan raya dan luar jalan dalam keadaan cuaca yang berbeza-beza. Permainan ini mempunyai peringkat di Argentina, Australia, New Zealand, Poland, Sepanyol dan Amerika Syarikat. Codemasters juga mengumumkan rancangan untuk mengembangkan permainan menerusi pelepasan kandungan yang boleh dimuat turun dan tahap yang dikeluarkan di Finland, Jerman, Greece, Monte Carlo, Sweden dan Wales. Tahap-tahap ini adalah versi remastered yang termasuk DiRT Rally yang asal.

Versi Percubaan percuma DiRT Rally 2.0 memberi anda peluang untuk mencuba pengalaman yang diiktiraf secara kritikal yang mendebarkan. Untuk sesi percubaan ini, Codemaster bekerjasama dengan komuniti pemain, pemandu, pengurus pasukan dan pengeluar untuk menawarkan dengan mempamerkan acara utama DiRT Rally 2.0.
Terdapat pelbagai peringkat rally yang berbeza untuk dipilih, termasuk permukaan licin New Zealand kepada asphalt yang lebih kukuh dari Litar Sepanyol de Barcelona-Catalunya ketika anda mencontohi Kejohanan FIA World Rallycross Championship.

Termasuk dalam 10 kenderaan yang disediakan adalah kereta dari Volkswagen, Audi, Peugeot, Renault, Ford dan Subaru. Di samping menawarkan versi yang moden, terdapat juga kereta rally klasik untuk dinikmati, seperti MINI Cooper S, DS21 dan Lancia Fulvia HF.

Pilihan penyesuaian (Customization) tersedia yang membolehkan para pemain untuk ubah suai pembaikan kenderaan mereka dan menetapkannya mengikut keutamaan serta cuaca dinamik permainan dan mekanik permukaan jalan bermakna anda perlu menggunakan sepenuhnya pilihan tersebut.

Pemain boleh membuka kunci edisi standard permainan dari dalam percubaan jika mereka mendapatkan versi penuh permainan. Manakala dalam versi penuh permainan mempunyai lebih daripada 50 kereta.
Berminat untuk mencuba Free Trial ini? Anda boleh terus dapatkanya di PlayStation Store atau Xbox store atau terus ke laman web rasmi DiRT Rally 2.0.
Sumber: Codemaster

DiRT Rally 2.0Release Date: 2019-02-26PlayStation 4, Xbox One
Dirt Rally 2.0 adalah permainan video perlumbaan yang dibangunkan dan diterbitkan oleh Codemasters untuk Microsoft Windows, PlayStation 4 dan Xbox One. Hadir pada 26 Februari 2019. Permainan ini adalah tajuk ketiga belas dalam siri Colin McRae Rally dan tajuk ketujuh untuk membawa nama Dirt. Ia adalah pengganti kepada permainan video Dirt Rally 2015 dan menekankan fizik memandu yang realistik.

Jangan lupa untuk ikuti kami di TikTok!
  @gamersantaimy
Tags: codemastersDiRT Rally 2.0Dirt Rally 2.0 Free TrialFree Trial


Disney Dreamlight Valley akan dilancarkan pada 2023 untuk pelbagai platform!

Gameloft telah mengumumkan game terbaru Disney bertajuk Disney Dreamlight Valley. Ia merupakan sebuah game simulasi yang percuma untuk dimainkan di pelbagai platform seperti PS5, PS4, Nintendo Switch, Xbox Series X|S, Xbox One, PC dan Mac. Untuk PC dan Mac, anda boleh dapatkannya melalui Steam, Epic Games Store, Microsoft Store dan Mac App Store.

Disney Dreamlight Valley akan tersedia pada tahun 2023. Akses awal game juga akan dikeluarkan secara eksklusif untuk pemain yang membeli Founder’s Pack atau Xbox Game Pass pada musim panas ini.

Tentang Disney Dreamlight Valley
Tiba di dunia impian Dreamlight Valley, pemain akan memulakan usaha untuk memulihkan sebuah perkampungan yang dahulunya indah tetapi  kini sepi dan penuh dengan Night Thorn selepas peristiwa misteri yang dipanggil The Forgetting. Temui rahsia misteri yang membawa anda ke dunia baru ini dan terokai pelbagai alam yang diilhamkan oleh dunia klasik Disney dan Pixar, sambil membantu penduduk ikonik bandar itu memulihkan ingatan mereka yang hilang.
Pemain akan bertemu dan menjalinkan persahabatan dengan watak daripada Mickey & Friends, The Lion King, The Little Mermaid, Moana, Toy Story dan banyak lagi. Selami setiap cerita individu yang unik dan aktiviti bersama watak seperti menyediakan hidangan bertema Disney yang lazat bersama Remy dari Ratatouille di dalam restoran kampung anda sendiri, memancing dengan Goofy, atau menanam sayur-sayuran di taman Wall-E.

Pemain akan dapat membentuk perkampungan Disney dan Pixar impian mereka merentasi pelbagai biom unik, dari pergunungan bersalji di Frosted Heights ke Peaceful Meadow dan seterusnya—dengan pelbagai pilihan penyesuaian untuk avatar, rumah dan kampung mereka. Game ini akan menampilkan senarai gaun pesta yang diilhamkan oleh puteri Disney, pakaian seperti Mickey, reka bentuk dapur antik yang diinspirasikan daripada Frozen dan banyak lagi.

“Disney Dreamlight Valley akan memberi peluang kepada peminat kami untuk menulis cerita mereka sendiri dan membina kehidupan Disney dan Pixar ideal mereka dalam dunia yang dihuni dengan watak-watak daripada beberapa cerita paling ikonik Disney,” kata naib presiden Disney dan Pixar Games Luigi Priore dalam siaran akhbar. “Kami teruja untuk mendengar maklum balas daripada pemain kami sepanjang pembangunan tajuk ini sambil kami bekerjasama dengan pasukan berbakat di Gameloft untuk menghidupkan Disney Dreamlight Valley.”

Pengurus game Gameloft Montreal, Manea Castet menambah, “Pasukan pembangun kami ialah peminat besar Disney dan Pixar dan telah mencurahkan semua usaha kami ke dalam pembangunan Disney Dreamlight Valley, terutamanya dalam cara kami menggambarkan watak dan cerita mereka. Kami tidak sabar untuk peminat sertai akses awal pada musim panas ini dan membantu kami membawa dunia baru yang diilhamkan oleh Disney dan Pixar yang sentiasa berkembang kepada komuniti kami yang teruja.”
Anda boleh menonton trailer Disney Dreamlight Valley di bawah dan lawati laman web rasmi untuk maklumat lanjut mengenainya.

Sumber: Gematsu
Jangan lupa untuk ikuti kami di TikTok!
  @gamersantaimy
Tags: disneyDisney Dreamlight ValleyGameloftPixar


Game Klasik Aladdin & The Lion King bakal Remastered!

Koleksi Remaster yang mengandungi permainan video klasik Aladdin (1993) dan The Lion King (1994), yang asalnya dibangunkan oleh Virgin Interactive untuk Sega Genesis dan Super Nintendo Entertainment System, boleh di-pra-tempah untuk PlayStation 4, Xbox One, dan Switch mulai 28 Ogos di GameStop dan akan dikeluarkan pada musim luruh ini, semasa pesidangan GME 2019.

Berita pengumuman ini muncul melalui user Twitter @wolverinefactor, dan diikuti oleh GameXplain dengan gambar eksklusif yang diambil ketika persidangan. Sumber yang berasingan ini telah disahkan dan dibekalkan maklumat tambahan oleh Gematsu.

Kedua-dua Aladdin dan The Lion King dilaporkan boleh dimainkan dalam resolusi asal dan 1080p, dan mengandungi soundtrack asal permainan. Ciri-ciri baru yang ditambah termasuk keupayaan untuk fast-forward dan rewind untuk bermain di mana-mana bahagian, serta game itu sendiri boleh mengambil alih untuk menunjuk pemain bagaimana untuk menyelesaikan level tersebut.

Oleh kerana berita ini disampaikan semasa 2019 GME Conference, dan merupakan pameran GameStop, masih tidak diketahui jika koleksi ini dirancang untuk PC. Bagaimanapun, memandangkan ia boleh didapati pada semua konsol semasa, ia mungkin juga boleh didapati di PC.
Sumber – Gematsu
Jangan lupa untuk ikuti kami di TikTok!
  @gamersantaimy
Tags: AladdinGameStopPlayStation 4switchThe Lion KingXbox One


Game klasik House of the Dead Remake diumumkan untuk Nintendo Switch!

House of the Dead adalah salah satu “game arcade shooter” paling disayangi di seluruh dunia sejak pelancarannya pada tahun 1996. Boleh dimainkan secara solo atau bersama rakan, pemain akan menentang zombie yang jumlahnya tidak terkira untuk menyelamatkan dunia. Siri ini juga dipuji bersama Resident Evil kerana mempopularkan genre zombie dalam permainan video. Baru sahaja didedahkan pagi tadi, saya tidak sangka House of the Dead Remake akan diumumkan!

Ternyata, House of the Dead Remake sedang dalam produksi untuk Nintendo Switch. Pembangun MegaPixel Studio mengatakan bahawa permainan ini akan mempunyai grafik yang diperbaharui serta perubahan pada gameplay supaya permainan shooter ini lebih sesuai dengan standard moden.

Namun, peminat setia tidak perlu risau kerana ia juga telah disahkan bahawa jalan cerita akan tetap ikut permainan aslinya, termasuk ciri-ciri penamatnya yang bercabang. Trailer di atas pun menunjukkan bahawa permainan masih setia pada versi asli walaupun telah menerima beberapa kemas kini untuk menjadikannya lebih moden. Remake ini juga akan menampilkan senarai watak baru untuk pemain pilih.

1 of  3

-
+

Buat masa ini, permainan hanya disahkan untuk Nintendo Switch, jadi ia belum tentu jika akan berjaya dilancarkan ke platform lain seperti PC, PlayStation, atau Xbox. Memang ramai yang terkejut dengan pengumuman ini kerana ia diumumkan sejurus selepas acara siaran langsung Nintendo Indie World, tetapi saya yakin ramai peminat yang teruja dengan berita ini. Mudah-mudahan, The House of the Dead: Remake akan tersedia di platform lain selain dari Switch supaya lebih ramai peminat dapat bermain permainan klasik ini.
The House of the Dead: Remake akan tersedia pada hujung tahun ini di Nintendo Switch.
Jangan lupa untuk ikuti kami di TikTok!
  @gamersantaimy
Tags: ArcadearkedHouse of the Dead RemakeklasikMegaPixel Studionintendo switchShooterzombie


PS5 LEAKED info tentang Backward compatibility?

Ada sumber yang mengatakan yang PS5 telah buat patent  tentang satu teknologi iaitu system yang akan dibawakan ke dalam PS5, iaitu backward compatibility sepertinya korang boleh main game dari PS4, PS3, PS2, but aku doubt PS1 boleh main sebab baru-baru ni kan diorang launch Playstation Classic. So most likely sampai ke PS2 sahaja.

Dalam patent kat situ, even diorang pun kata yang berkemungkinan besar yang PS5 boleh main CD just put and Play, boleh reserve balik ke era PS2 yang dulu. Tapi ini bukan jadi alasan kepada orang nak beli PS5 nanti, sudah semestinya ada engine terbaru dalam PS5 dan ini semestinya bukan kali pertama kita lihat backward compability dalam console, Xbox One dah buat dulu dengan meletakkan Xbox 360 dalam console Xbox One sekali.

So apa yang kita boleh ambil kita dari sini? Well, aku actually tak sure yang PS5 akan letak backward compatibility, tapi yang aku pasti, something big is about to go down, and akan ada pelbagai debate berkaitan tentang possibility dalam PS5 ni, dan semestinya akan membuat perkara lain camne nak PS5 ni improvement yang bagus berbanding PS4? Apa-apa pun, kita tunggu update dari Sony.
Jangan lupa untuk ikuti kami di TikTok!
  @gamersantaimy
Tags: compatiblityplaystation classicps1ps2ps3PS4ps5


Sah! World Trigger Musim 3 bermula 9 Oktober dan bakal melepasi jangkaan peminat!

Baru-baru ini, JP Anime telah berkongsikan sebuah video trailer teaser untuk World Trigger Musim 3! Trailer ini menampilkan beberapa gabungan cutscene dari musim ke-3 yang akan disiarkan bermula 9 Oktober 2021 nanti! Musim depan juga bakal menampilkan beberapa senario pertempuran luar biasa yang melibatkan saingan menentang watak utama. Anda boleh lihat video trailer di bawah:

Menarik tentang trailer yang dilancarkan oleh Toei Animation ini adalah ia menampilkan bukan sahaja protagonis utama Yuma dan Osamu. Malah Hughes  yang baru-baru ini bergabung dengan Tamakoma No. 2 pada akhir musim kedua juga bakal bersama dalam World Trigger Musim 3 nanti. Episod baru akan mula disiarkan di TV Asahi di Jepun, dan kemungkinan besar laman streaming Crunchyroll akan menyediakan perkhidmatan simulcast untuk World Trigger Musim 3, sama seperti yang berlaku untuk Musim 2.
Pengarah World Trigger Musim 3, iaitu Morio Hatano menyatakan studio mereka telah berkerja tanpa henti untuk mencerminkan karisma yang ada pada anime. Emosi protagonis muda, strategi mereka yang rumit, dan bagaimana mereka masing-masing berkembang sebagai pejuang melalui pertempuran demi pertempuran. Beliau yakin bahawa musim ketiga ini akan melepasi jangkaan peminat World Trigger sehingga anda mahu menonton semula semua episode berulang-kali.

Sinopsis
World Trigger mengikuti kisah Yuma ketika dia menyertai Border, membentuk sebuah kumpulan dengan setia kawan yang kuat, dan mempelajari cara menggunakan kemampuan khasnya untuk membantu mempertahankan Mikado City. Yuma mempunyai masa lalu yang sukar, apabila ayahnya menghasilkan Black Trigger ketika dia hampir mati dalam pertempuran. Black Trigger mengandungi Trion yang memastikannya terus hidup, dan ditemani oleh kawan teknologi serta penjaga bernama Replica untuk menemaninya setiap masa.
Unit Takoma-2 yang lain bersama Osamu dan Yuma, merancang untuk berlatih sehingga mencapai A-rank supaya mereka boleh mendapatkan kebenaran Border bertempur di luar sempadan serta membawa ayah Yuma pulang. Di pertengahan manga, Musim 3 menampilkan arc dimana mereka bertarung di B-rank yang menunjukkan Yuma dan ahli Tamakoma Second bersaing dengan ejen Border lain untuk maju ke A-rank.

Pada penerangan video trailer ini, mereka menyatakan anime ini mungkin dapat mengejar manga dari segi plot, oleh itu ramai peminat tertanya-tanya adakah akan ada lagi arc cerita anime lain? World Trigger Musim 3 akan mula ditayangkan pada 9 Oktober 2021 di Jepun, dan mungkin memiliki siaran streaming di laman Crunchyroll.
Jangan lupa untuk ikuti kami di TikTok!
  @gamersantaimy
Tags: animeToei AnimationWorld Trigger Musim 3


SD GUNDAM G GENERATION CROSS RAYS PLATINUM EDISI untuk PS4 / Switch & SD GUNDAM G GENERATION GENESIS untuk Switch akan datang pada 25 Mac!

BANDAI NAMCO Entertainment Asia dengan sukacitanya mengumumkan peluncuran SD GUNDAM G GENERATION CROSS RAYS PLATINUM EDITION untuk PlayStation 4 / Nintendo Switch serta SD GUNDAM G GENERATION GENESIS untuk Nintendo Switch pada 25 Mac 2021.

SD GUNDAM G GENERATION CROSS RAYS PLATINUM EDITION akan merangkumi “Season Pass,” “Expansion Pack,” dan pelbagai kandungan yang boleh dimuat turun yang terdapat di PlayStation 4 dan Nintendo Switch.

SD GUNDAM G GENERATION GENESIS
Permainan simulasi strategi Gundam SD GUNDAM G GENERASI GENESIS akan dilancarkan di platform Nintendo Switch! Selain kandungan permainan ini, versi Nintendo Switch akan merangkumi semua muat turun tambahan yang telah dikeluarkan pada versi platform lain. Di samping itu, karya ini mengandungi 18 tajuk yang merangkumi Universal Century dari Gundam yang asli hingga Gundam UC. Buat medan perang anda sendiri untuk mengalami alam semesta Gundam sepenuhnya.

SD GUNDAM G GENERATION CROSS RAYS
Kumpulkan watak kegemaran anda dan Mobile Suits dari pelbagai siri Mobile Suit Gundam untuk melatih, mengembangkan, dan membentuk kumpulan! Ini adalah karya G-Generation asli terbaru yang merangkumi empat dunia seperti “Mobile Suit Gundam Wing,” “Mobile Suit Gundam SEED,” “Mobile Suit Gundam 00,” dan “Mobile Suit Gundam IRON-BLOODED ORPHANS.” Sementara menikmati naratif berdasarkan cerita asal, pemain dapat membuat unit unik mereka sendiri yang melampaui batas cerita asal. Hidupkan kembali kisah pertempuran yang digambarkan dalam karya asalnya.

SD GUNDAM G GENERATION CROSS RAYS “Edisi Platinum” merangkumi Season Pass dan pelbagai kandungan yang boleh dimuat turun!

Nikmati karya G-Generation asli terbaru dalam crossover empat dunia yang kini tersedia dalam “Platinum Edition” yang merangkumi Season Pass dan kandungan yang boleh dimuat turun!
■ Isi yang disertakan

Game Utama* Permainan penuh sama dengan yang dikeluarkan pada 28 November 2019.
Season Pass (Ini termasuk pelepasan berturut-turut Group Dispatch ① ～ ④ dari 28 November 2019.
Expansion Pack (DLC dikeluarkan pada 28 Mei 2020.)
DLC percuma (Ini termasuk semua DLC yang mengandungi pelbagai bonus yang dikeluarkan dari 28 November 2019 hingga 28 Mei 2020.)

Sila ke laman web rasmi (https://ggcr.ggame.jp/) untuk lebih informasi.
Untuk maklumat lebih lanjut mengenai SD GUNDAM G GENERATION GENESIS dan SD GUNDAM G GENERATION CROSS RAYS atau produk BANDAI NAMCO Entertainment Asia yang lain, lawati laman web BANDAI NAMCO Entertainment atau ikuti mereka di Facebook atau Twitter, atau saluran YouTube.
 Muat turun di sini

SD GUNDAM G GENERATION CROSS RAYSPublisher: Bandai Namco EntertainmentRelease Date: 2019-11-22Microsoft Windows, Nintendo Switch, PlayStation 4
SD GUNDAM G GENERATION CROSS RAYS. Di luar penciptaan, empat era bersatu! Ketahui entri terbaru dalam siri RPG Taktikal ikonik ini. Bentuk pasukan SD Gundams anda sendiri dan kembangkan untuk pertempuran - dengan unit dari Mobile Suit Gundam Wing, SEED, 00, dan Iron-Blooded Orphans!

Jangan lupa untuk ikuti kami di TikTok!
  @gamersantaimy
Tags: bandai namco entertainment asiaSD GUNDAM G GENERATION CROSS RAYS PLATINUM EDITIONSD GUNDAM G GENERATION GENESIS


Barisan Filem dan Siri Menarik Netflix Untuk Anda Layan Februari 2023!

Setiap bulan pasti ada sahaja siri dan filem baru yang akan ditambah ke dalam platform Netflix. Kami telah menyenaraikan beberapa siri dan filem menarik untuk anda tonton di Netflix Februari 2023 ini! Tanpa membuang masa, jom kita lihat senarainya.

Detective Conan: The Culprit Hanzawa – 1 Februari

Bayangan gelap menimpa Bandar Beika, sebuah tempat yang terkenal dengan tahap kes jenayah yang tinggi. Tujuannya adalah untuk membunuh seorang lelaki tertentu… Watak “penting” daripada siri Detective Conan kini menjadi protagonis dalam sirinya tersendiri! Dia tidak lain tidak bukan Penjenayah Hanzawa!

Make My Day – 2 Februari

Yasuo Ohtagaki, pencipta Mobile Suit Gundam Thunderbolt, mempersembahkan kisah baru tentang pertempuran antara manusia dan makhluk misteri di planet berais.
Chainsaw Man – 1 Februari

Kisah ini menceritakan tentang seorang pemuda bernama Denji. Dia merupakan seorang budak miskin yang dipaksa oleh yakuza untuk membunuh devil bagi melunaskan hutangnya. Namun, setelah misi terakhir, dia dianggap tidak berguna lagi dan dibunuh oleh devil yang bekerja untuk yakuza.Tetapi kehidupan Denji bakal berubah ketika dia dihidupkan semula oleh anjing gergaji peliharaannya, Pochita! Diperhatikan oleh Devil Hunter lain yang tiba di tempat kejadian, Denji ditawarkan untuk bekerja di Public Safety Bureau sebagai salah seorang daripada mereka. Sekarang dia tinggal di bandar sebagai Devil Hunter rasmi. Walaupun akan menghadapi musuh yang lebih sukar, Denji tidak akan berhenti untuk mencapai impian remajanya!
Rasuk – 15 Februari

Seorang guru mesti mengetepikan trauma peribadinya untuk menyatukan sekolahnya untuk menentang sekumpulan pelajar yang dirasuk dan sedang mengganas.
Biko – 27 Februari

Biko, yang dibesarkan seorang diri oleh bapanya Izwan, bertemu semula dengan ibunya Sara pada uji bakat pelakon untuk video muzik terbarunya. Walau bagaimanapun, kegembiraan Biko tidak lama kerana tidak lama kemudian dia mendapat berita buruk mengenai bapanya.
Re/Member – 14 Februari

Asuka, Takahiro dan empat pelajar sekolah menengah yang lain mesti bermalam mencari mayat tersembunyi yang bertaburan di dalam sekolah mereka, atau berisiko dibunuh berulang kali oleh “Orang Merah” dan mengulangi hari yang sama selama-lamanya. Bolehkah mereka keluar dari lingkaran tersebut?
Mission Impossible – 15 Februari

Netflix membawa empat filem daripada francais terkenal, Mission Impossible. Inilah masanya untuk melihat aksi daripada Ethan Hunt sebelum filem terbaru keluar di pawagam Julai nanti.
Red Rose – 15 Februari

Sekumpulan remaja mesti bertahan dalam musim panas yang penuh ketakutan selepas memuat turun aplikasi yang membuat tuntutan berbahaya dengan akibat yang boleh membawa maut.
Untuk mendapatkan lebih banyak siri dan filem yang menarik akan datang, anda boleh tonton teaser daripada Netflix untuk Februari 2023 di bawah:

Ikuti Gamer Santai untuk mendapatkan segala liputan menarik mengenai game, anime, filem dan banyak lagi!
Jangan lupa untuk ikuti kami di TikTok!
  @gamersantaimy
Tags: netflixNetflix Februari 2023


[UPDATE] Senarai filem GEMPAK yang bakal keluar di Malaysia pada tahun 2022!

UPDATE: Senarai ini dikemaskini setakat 14 Mac 2022 berikut beberapa perubahan jadual.

Walaupun pandemik tetapi masih ada banyak filem bagus pada tahun 2021. Memandangkan kita sudah masuk tahun 2022, nampaknya lebih banyak filem hebat-hebat belaka akan datang ke pawagam pada tahun ini. Sempena itu, saya membuat senarai ringkas untuk “filem gempak yang bakal keluar di Malaysia pada tahun 2022! (yang disahkan setakat ini) dan tarikh untuk menontonnya. Semoga dapat membantu!

*Tarikh tayangan filem tertakluk kepada perubahan dari tahun 2022 hingga ke tahun 2023 di Malaysia, tetapi saya akan kemas kini secepat mungkin*
Resident Evil: Welcome To Raccoon City (6 Januari 2022)

Genre: Action / Adventure / Horror
Pelakon: Kaya Scodelario, Robbie Amell, Avan Jogia, Hannah John-Kamen
Kembali kepada asal usul francais “Resident Evil” yang sangat popular, Johannes Roberts menghidupkan versi game untuk peminat generasi baharu. Dalam filem ini, Raccoon City kini menjadi sebuah bandar yang hampir mati. Umbrella Corporation meninggalkan bandar itu sebagai tanah terbiar… di mana sejenis kejahatan sedang menyorok di bawah tanah. Apabila kejahatan itu dilepaskan, sekumpulan orang yang terselamat harus bekerjasama untuk membongkar kebenaran di sebalik Umbrella dan bertahan hidup.
Belle (6 Januari 2022)

Genre: Anime
Pelakon: Kaho Nakamura, Takeru Sato, Koji Yakusho, Lilas Ikuta
Suzu ialah seorang pelajar sekolah menengah berusia 17 tahun yang tinggal di sebuah kampung luar bandar bersama bapanya. Suatu hari, dia memasuki “U”, sebuah dunia maya dengan 5 bilion ahli di internet. Di sana, dia bukan Suzu lagi tetapi Belle, seorang penyanyi terkenal. Tidak lama lagi, dia bertemu dengan makhluk misteri. Bersama-sama, mereka memulakan pengembaraan penuh cabaran dan cinta dalam usaha untuk menemui diri mereka yang sebenar.
Sword Art Online Progressive: Aria Of A Starless Night (13 Januari 2022)

Genre: Action / Adventure / Animation
Pelakon: Yoshitsugu Matsuoka, Haruka Tomatsu, Ayana Taketatsu, Kanae Ito, Rina Hidaka
Pada tahun 2022, Akihiko Kayaba telah mencipta permainan dalam talian realiti maya bernama Sword Art Online (SAO). Pada hari pelancaran, beribu-ribu pemain log masuk, hanya untuk mendapati mereka tidak boleh log keluar. Mereka telah terperangkap di dalam permainan, sebagai sebahagian daripada rancangan jahat Akihiko. Dia hanya membenarkan orang keluar jika mereka mengalahkan kesemua 100 tingkat dalam permainan, yang terletak di dalam istana besar bernama Aincrad. Pemain diberi amaran bahawa jika mereka mati dalam permainan atau cuba log keluar secara paksa, mereka juga akan mati di dunia nyata.
Scream (20 Januari 2022)

Genre: Horror / Mystery / Thriller
Pelakon: Melissa Barrera, Kyle Gallner, Mason Gooding, Mikey Madison, Dylan Minnette, Jenna Ortega, Marley Shelton, Courteney Cox, David Arquette, Neve Campbell
25 tahun selepas siri pembunuhan kejam di bandar Woodsboro yang sunyi, seorang pembunuh baharu telah memakai topeng Ghostface dan mula menyasarkan sekumpulan remaja untuk membangkitkan semula rahsia dari masa lalu.
Uncharted (17 Februari 2022)

Genre: Action / Adventure
Pelakon: Tom Holland, Mark Wahlberg, Antonio Banderas, Sophia Taylor Ali, Tati Gabrielle
Seorang pemburu harta karun bernama Nathan Drake, yang keturunan Sir Francis Drake, percaya dia telah menemui lokasi legenda El Dorado, sebuah bandar emas di Amerika Selatan. Dengan bantuan mentornya dan seorang wartawan, dia berusaha untuk membongkar rahsianya sambil bertahan hidup di sebuah pulau yang dipenuhi dengan lanun dan tentera upahan. Apabila musuh misteri menyertai pencarian, ia cepat menjadi pertandingan maut.
The Batman (3 Mac 2022)

Genre: Action / Superhero
Pelakon: Robert Pattinson, Zoe Kravitz, Paul Dano, Jeffrey Wright, John Turturro, Peter Sarsgaard, Jayme Lawson, Andy Serkis, Colin Farrell
Robert Pattinson membintangi watak “Caped Crusader” dalam adaptasi layar perak ini yang diarahkan oleh Matt Reeves, yang memfokuskan kepada Batman yang lebih muda di mana The Riddler bermain teka teki yang berbahaya di Gotham City.
Gila Gusti (17 Mac 2022)

Genre: Action
Pelakon: Syafie Naswip, Elizabeth Tan, Ayez Shaukat, Pekin Ibrahim, Jalaluddin Hassan
Mengisahkan dua orang sahabat, Mamat dan Zul, obses terhadap gusti dan mengidolakan seorang ahli gusti bernama Naga. Apabila Naga tewas dalam perlawanannya dan patah semangat untuk terus bergusti, Mamat dan Zul nekad untuk membantu idola mereka mencari semula semangat yang hilang demi memenangi semua kejuaraan gusti Asia Pasifik.
Everything Everywhere All At Once (24 Mac 2022)

Genre: Action / Adventure / Comedy
Pelakon: Michelle Yeoh, Ke Huy Quan, Stephanie Hsu, Jenny Slate, Harry Shum Jr., James Hong, Jamie Lee Curtis
Pengembaraan aksi sci-fi lucu tentang seorang wanita Cina Amerika yang keletihan. Kehidupan Evelyn Wang benar-benar menjadi kucar-kacir apabila dia tercampak ke pelbagai alam semesta dan realiti alternatif.
Morbius (31 Mac 2022)

Genre: Action / Adventure / Superhero
Pelakon: Jared Leto, Adria Arjona, Matt Smith, Jared Harris, Tyrese Gibson
Ahli biokimia Michael Morbius cuba menyembuhkan dirinya daripada penyakit darah yang amat jarang, tetapi apabila percubaannya gagal, dia secara tidak sengaja menjangkiti dirinya dengan sejenis unsur vampirisme.
The Lost City (7 April 2022)

Pelakon: Sandra Bullock, Channing Tatum, Patti Harrison, Oscar Nunez, Da’Vine Joy Randolph, Daniel Radcliffe, Brad Pitt
Seorang penulis novel romantik (Sandra Bullock) bersama seorang model lelakinya (Channing Tatum) terlibat dalam percubaan penculikan yang secara tidak sengaja membawa mereka ke dalam hutan. Perjalanan ini memaksa mereka untuk percaya bahawa kehidupan boleh menjadi lebih pelik dan romantik berbanding novel fiksyen.
Fantastic Beasts: The Secrets Of Dumbledore (14 April 2022)

Genre: Adventure / Fantasy
Pelakon: Eddie Redmayne, Katherine Waterston, Dan Fogler, Alison Sudol, Ezra Miller, Jude Law, Mads Mikkelsen
Profesor Albus Dumbledore tahu ahli sihir gelap Gellert Grindelwald sudah bergerak untuk menguasai dunia. Tidak dapat menghalangnya seorang diri, dia mempercayakan Newt Scamander untuk mengetuai pasukan ahli sihir yang berani. Mereka tidak lama lagi bertemu dengan pelbagai makhluk lama dan baharu ketika bertembung dengan pengikut Grindelwald yang semakin bertambah.
Sonic The Hedgehog 2 (21 April 2022)

Genre: Action / Adventure / Comedy
Pelakon: James Marsden, Ben Schwartz, Tika Sumpter, Natasha Rothwell, Adam Pally, Shemar Moore, Colleen O’Shaughnessey, Idris Elba, Jim Carrey
Selepas menetap di Green Hills, Sonic tidak sabar untuk membuktikan dia boleh menjadi wira sejati. Ujiannya datang apabila Dr. Robotnik kembali dengan rakan kongsi baharu, Knuckles, untuk mencari zamrud mistik yang mempunyai kuasa untuk memusnahkan tamadun. Sonic bekerjasama dengan rakan karibnya, Tails, dan bersama-sama mereka menjelajah dunia untuk mencari zamrud ini sebelum ia jatuh ke tangan yang salah.
Doctor Strange In The Multiverse Of Madness (4 Mei 2022)

Genre: Action / Fantasy
Pelakon: Benedict Cumberbatch, Elizabeth Olsen, Benedict Wong, Rachel McAdams, Chiwetel Ejiofor, Xochitl Gomez
Doctor Strange menggunakan sihirnya untuk memanipulasi masa dan ruang secara sesuka hati dan tanpa sengaja membuka pintu kepada alam misteri yang dipanggil ‘Multiverse.’ Untuk memulihkan dunia di mana segala-galanya telah berubah, Strange meminta bantuan sekutunya, Sorcerer Supreme Wong dan Scarlet Witch. Lebih mengejutkan, ancaman terbesar kelihatan sama seperti Doctor Strange…
The Assistant (19 May 2022)

Genre: Action / Thriller
Pelakon: Iedil Dzuhrie Alaudin, Hairul Azreen
Menceritakan tentang Zafik (Iedil Dzuhrie) lelaki yang terpaksa meringkuk di dalam penjara atas kesalahan yang bukan dilakukannya. Selepas hilang segala-galanya, Zafik kemudiannya bertemu dengan Feroz (Hairul Azreen) yang sering muncul pada waktu tepat. Sepanjang perkenalan mereka berdua, berlaku pelbagai konflik dan pertarungan hebat sehingga ada pertumpahan darah. Adakah Zafik berjaya merungkai motif sebenar Feroz?
DC League Of Super-Pets (19 Mei 2022)

Genre: Animation / Comedy
Pelakon: Dwayne Johnson, Kevin Hart, Kate McKinnon, John Krasinski, Vanessa Bayer, Natasha Lyonne, Diego Luna, Keanu Reeves
Apabila Superman pergi bercuti, anjing peliharaannya Krypto membentuk League of Super-Pets untuk membela orang yang tidak bersalah daripada jenayah yang tidak adil. Saksikan pengembaraan Krypto the Super-Dog, Streaky the Super-Cat dan Ace the Bat-Hound, dan rakan-rakan lain ketika mereka membanteras jenayah.
Jurassic World: Dominion (9 Jun 2022)

Genre: Action / Adventure
Pelakon: Chris Pratt, Bryce Dallas Howard, Sam Neill, Laura Dern, Jeff Goldblum
Filem ini berlatarkan 4 tahun selepas peristiwa Jurassic World: Fallen Kingdom, di mana dinosaur yang terhasil daripada kejuruteraan genetik telah dilelong kepada syarikat di seluruh dunia manakala yang lain dilepaskan di tanah besar A.S. Kisah ini berlaku di seluruh dunia dan menggambarkan bagaimana manusia terus berhadapan dengan spesies dinosaur yang invasif.
Lightyear (16 Jun 2022)

Genre: Action / Adventure / Animation / Science Fiction
Pelakon: Chris Evans
Diarahkan oleh Angus MacLane, filem animasi ini memfokuskan pada Buzz Lightyear daripada siri Toy Story yang digemari. Buzz akan disuarakan oleh Chris Evans ketika filem itu berpusat pada lelaki yang memberi inspirasi kepada watak Buzz Lightyear.
The Black Phone (23 Jun 2022)

Genre: Horror
Pelakon: Ethan Hawke, Jeremy Davies, James Ransone
Finney Shaw yang berusia 13 tahun telah diculik oleh pembunuh sadis lalu ditahan di bilik bawah tanah yang kalis bunyi di mana menjerit tidak berguna. Apabila telefon yang asalnya terputus di dinding mula berdering, Finney mendapati dia boleh mendengar suara mangsa lama, yang cuba membantunya melarikan diri.
Minions: The Rise Of Gru (30 Jun 2022)

Genre: Animation
Pelakon: Steve Carell, Taraji P. Henson, Michelle Yeoh, RZA, Jean-Claude Van Damme, Lucy Lawless, Dolph Lundgren, Danny Trejo, Russell Brand, Julie Andrews, Alan Arkin
Dibesarkan pada tahun 1970-an, Gru ialah peminat Vicious 6, kumpulan orang jahat yang diketuai oleh Wild Knuckles. Apabila kumpulan itu menyingkirkan ketua mereka, Gru memutuskan ini adalah peluangnya untuk menyertai sambil ditemani oleh Minion setianya, Kevin, Stuart, Bob dan Otto. Malangnya untuk Gru, dia gagal menarik perhatian Vicious 6 dan sebaliknya menjadi musuh mereka. Kini Gru tidak mempunyai pilihan lain selain bergantung pada Wild Knuckles untuk menyelamatkan keadaan.
Thor: Love And Thunder (7 Julai 2022)

Genre: Action / Adventure / Fantasy
Pelakon: Chris Hemsworth, Tessa Thompson, Natalie Portman, Christian Bale, Chris Pratt, Jaimie Alexander, Pom Klementieff, Dave Bautista, Karen Gillan
Merupakan susulan kepada “Thor: Ragnarok” dan berfungsi sebagai ansuran keempat dalam saga “Thor”. Ia menyaksikan Chris Hemsworth kembali sebagai watak Thor, manakala Natalie Portman memainkan semula peranannya sebagai Jane Foster dan juga Mighty Thor.
Spider-Man: Across The Spider-Verse – Part One (6 Oktober 2022)

Genre: Animation
Pelakon: Oscar Isaac, Shameik Moore, Hailee Steinfeld, Jake Johnson, Issa Rae
Miles Morales kembali untuk bab seterusnya dalam saga Spider-Verse, sebuah pengembaraan epik yang membawa Spider-Man merentasi multiverse bersama Gwen Stacy dan pasukan “Spider- Men” baru untuk berhadapan dengan kuasa jahat yang lebih kuat berbanding apa yang pernah mereka temui sebelum ini.
Black Adam (21 Oktober 2022)

Genre: Action / Science Fiction
Pelakon: Dwayne Johnson
Hampir 5,000 tahun selepas dianugerahkan dengan kuasa dari dewa Mesir tetapi dipenjarakan tidak lama kemudian, Black Adam akhirnya dibebaskan dari penjara duniawinya, dan bersedia untuk melepaskan keadilan yang unik di dunia moden.
Black Panther: Wakanda Forever (10 November 2022)

Genre: Action / Adventure / Science Fiction
Pelakon: Lupita Nyong’o, Danai Gurira, Martin Freeman, Letitia Wright, Winston Duke, Angela Bassett
Marvel Studios “Black Panther: Wakanda Forever” akan terus meneroka dunia Wakanda dan semua watak yang diperkenalkan dalam filem pertama. Ditulis dan diarahkan oleh Ryan Coogler, yang menguruskan filem “Black Panther” pertama.
Avatar 2 (15 Disember 2022)
Genre: Action / Adventure / Fantasy
Pelakon: Sam Worthington, Zoe Saldana, Stephen Lang, Sigourney Weaver, Michelle Yeoh
Filem sekuel ini berlatarkan beberapa tahun selepas filem pertama dan melihat Jake dan Neytiri sebagai ibu bapa kepada seorang anak perempuan berusia 8 tahun.
Super Mario Bros (22 Disember 2022)

Genre: Animation
Pelakon: Chris Pratt, Anya Taylor-Joy, Charlie Day, Jack Black, Keegan-Michael Key, Seth Rogen, Fred Armisen
Berdasarkan permainan video popular sepanjang zaman, Mario – watak utama dan tukang baiki paip paling terkenal – akan mengembara melalui labirin bawah tanah bersama abangnya Luigi untuk cuba menyelamatkan seorang puteri yang ditangkap.
Aquaman And The Lost Kingdom (Mac 2023)
Genre: Action / Science Fiction
Apabila sejenis kuasa purba dilepaskan, Aquaman mesti menjalin pakatan yang tidak dijangka untuk melindungi Atlantis, dan dunia, daripada kemusnahan yang tidak dapat dipulihkan.
The Flash (23 Jun 2023)

Genre: Action / Superhero
Pelakon: Ezra Miller, Ben Affleck, Michael Keaton, Sasha Calle, Kiersey Clemons, Maribel Verdú, Ron Livingston
Barry Allen aka The Flash mengembara ke masa lalu untuk menghalang pembunuhan ibunya, tetapi secara tidak sengaja membawa akibat yang besar pada garis masa. Menampilkan pelbagai watak komik DC termasuk Affleck dan Keaton sebagai versi Batman yang berbeza.

Senarai ini akan sentiasa dikemas kini supaya pembaca boleh melihat filem apa yang bakal dilancarkan di Malaysia pada tahun 2022. Untuk segala liputan kami tentang filem termasuk aksi langsung dan animasi, sila tekan pautan ini.
Sumber – Cinema.com
Jangan lupa untuk ikuti kami di TikTok!
  @gamersantaimy
Tags: 2022filemMalaysiamovie


Impulse Gaming mengumumkan promosi khas 3.27! Semua harga murah KAW-KAW!

Baru diumumkan tadi, Impulse Gaming akan mengadakan promosi istimewa 3.27 untuk semua rakyat Malaysia! Promosi ini akan bermula 27 Mac 2021 jam 12 AM di mana pengguna boleh membeli apa yang mereka mahukan selagi stok masih ada. Ingat ya, “first come first serve“! Kamu boleh membeli secara langsung di mana-mana cawangan-cawangan Impulse Gaming (Johor Bahru, Sunway, Penang, Seremban) atau secara dalam talian di laman web rasmi dan Shopee.

Harap maklum bahawa semua pesanan akan dihantar dalam 2-5 hari bekerja dan Impulse Gaming mempunyai hak untuk mengubah terma dan syarat pada bila-bila masa tanpa pemberitahuan terlebih dahulu. Mari kita lihat produk apa dalam promosi:

Pilihan konsol Nintendo Switch seperti Switch Lite, versi Animal Crossing, versi Mario, peripheral, dan aksesorinya:

Pilihan Digivice, Hori Taiko Drum, aksesori Nintendo Switch, dan sejumlah permainan Switch yang menerima diskaun:

Set eksklusif Fallout 76 Power Armor, dan permainan PS4 yang menerima diskaun:

Set Collector’s Edition The Last of Us Part II, aksesori PS4, charging dock PS5, dan permainan PS5 yang menerima diskaun:

Set Oculus Quest II, set steering wheel + shifter, dan kerusi gaming:

Pembesar suara Aura Studio 3, headset Arctis & Astro, alat kawalan Xbox, SSD internal & external:

Set produk pilihan Razer seperti kerusi gaming, bundle Pikachu, headset, dan pembesar suara:

Jika kamu berminat untuk mendapatkan salah satu daripada produk di atas, sila layari laman web rasmi Impulse Gaming atau halaman Shopee mereka! Untuk mengikuti segala perkembangan mereka, kamu juga boleh mengikut mereka di Facebook. Harap semua bersiap sedia malam ini! Takut stok cepat habis je~
Jangan lupa untuk ikuti kami di TikTok!
  @gamersantaimy
Tags: diskuanImpulse GamingMalaysianintendo switchPCpromosiPS4ps5


TMNT: Mutant Mayhem akan ditayangkan di Malaysia bermula 3 Ogos 2023!

Dengan kerjasama Nickelodeon, Paramount Pictures telah mengesahkan yang filem animasi Teenage Mutant Ninja Turtles (TMNT): Mutant Mayhem bakal ditayangkan di Malaysia pada 3 Ogos 2023 dengan mengeluarkan teaser trailer.

Syarikat pawagam Malaysia GSC dan juga TGV juga telah mengesahkan yang mereka akan menayangkan filem ini pada bulan Ogos ini. Berikut adalah sinopsis TMNT: Mutant Mayhem:

Dalam Teenage Mutant Ninja Turtles: Mutant Mayhem, selepas bertahun-tahun terlindung dari dunia manusia, adik-beradik Turtle berusaha untuk memenangi hati warga New York dan diterima sebagai remaja biasa melalui aksi hero. Rakan baharu mereka April O’Neil membantu mereka menghadapi sindiket jenayah misteri, tetapi apabila mereka masuk serbu kawasan tersebut, mereka berempat terus diserang oleh tentera mutant.
Filem animasi ini telah disuarakan dengan barisan pelakon yang hebat-hebat seperti Brady Noon sebagai Raphael, Nicolas Cantu sebagai Leonardo, Micah Abbey sebagai Donatello, Shamon Brown Jr sebagai Michelangelo, Jackie Chan sebagai Splinter dan Ayo Edebiri sebagai April O’Neil.

Mereka dibantu dengan barisan pelakon sampingan seperti Post Malone sebagai Ray Fillet, Seth Rogen sebagai Bepop, Pual Rudd sebagai Mondo Gecko, John Cena sebagai Rock Steady, Hannibal Buress sebagai Genghis Frog dan Giancarlo Esposito sebagai Baxter Stockman.
Penghasilan filem ini telah diterbitkan oleh Evan Goldberg, Seth Rogen dan James Weaver. Bersama dengan pihak produksi, filem ini telah diarahkan oleh Jeff Rowe dan Kyler Spears. Tidak lengkap sesuatu filem itu tanpa penulis skrip dan untuk filem TMNT: Mutant Mayhem ini ialah Kevin Eastman, peter Laird dan Brendan O’Brien.

Saya ingin mengingatkan anda sekali lagi bahawa filem animasi Teenage Mutant Ninja Turtles: Mutant Mayhem bakal ditayangkan di Malaysia pada 3 Ogos 2023.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: TEENAGE MUTANT NINJA TURTLESTMNT: Mutant Mayhem


Attack on Titan: Sejarah tragis Zeke Yeager didedahkan!

Anime Attack on Titan akhirnya mendedahkan sejarah tragis Zeke Yeager yang kemudian menjadi motivasi di sebalik rancangan jahatnya! Selaku peminat AOT, pasti ramai yang tahu hubungannya dengan Eren, dan bagaimana Zeke mengkhianati ibu bapanya dan para Eldian lain pada penghujung Musim 3. Tetapi ramai tidak tahu mengapa dia berbuat demikian dan apa yang mendorongnya untuk mengkhianati ibu bapanya. Sekarang, semua soalan akhirnya dijawab dalam episod ke-15 musim 4.

Amaran! Spoiler untuk anime Attack on Titan Musim 4, Episod 15 di bawah!

Zeke lahir kepada Dina Fritz dan Grisha Yeager di Liberio – sebuah kem tahanan untuk warga Eldian di Marley. Zeke dibesarkan dengan pengetahuan bahawa para Eldian termasuk keluarganya dianggap sebagai “syaitan” yang melakukan jenayah-jenayah kejam terhadap umat manusia. Tetapi ibu bapanya mendidik Zeke tentang kisah sebenar asal usul keturunan Eldian serta memberitahu tentang kewujudan dunia sebenar.

Tidak lama kemudian, Zeke mendaftar diri untuk menjadi seorang Warrior (unit khas di bawah militari Marley). Secara fizikal, Zeke tidak dapat menandingi calon-calon lain dan ditinggalkan dengan cepat. Pegawai atasan dan juga ibu bapa Zeke sendiri mempersoalkan kemampuannya untuk menjadi askar, yang lama-kelamaan merendahkan semangat Zeke.
Dia mula menghabiskan masa dengan Tom Ksaver, pemilik Beast Titan pada masa itu. Semakin banyak masa yang dia habiskan dengan Tom, semakin rapat mereka berdua di mana kedua-dua Zeke dan Tom berkongsi pendapat tentang banyak perkara.

Ketika Zeke mula ketinggalan lebih jauh dalam latihan askar, dia terdengar perbualan ibubapanya yang memberitahu bahawa Zeke amat penting dalam rancangan mereka sebagai pewaris Titan. Dia menyedari bahawa ibu bapanya adalah sebahagian dari “Eldian Restorationists” (sebuah kumpulan radikal Eldian yang merancang untuk menghancurkan Marley).
Ketika dia menceritakan rahsia ini kepada Tom, Tom mendesak Zeke untuk menyerahkan ibu bapanya. Tom berpendapat bahawa warga Marley akan mula memandang tinggi pada Zeke kerana tindakan itu akan menunjukkan kesetiaan sepenuhnya kepada negara, lantas mendapatkan kedudukan sebagai Warrior. Dengan berbuat demikian, Zeke juga akan menyelamatkan nyawanya, bersama dengan datuk dan neneknya. Zeke mendengar nasihat Tom dan mengkhianati ibu bapanya lalu menjamin keselamatannya.

Sekarang kita akhirnya tahu mengapa dia melakukan perkara terkutuk ini. Tetapi bagaimana Zeke mewarisi kuasa Beast Titan sedangkan dia bukan yang terkuat? Ternyata Tom pun mempunyai beberapa masalah sendiri. Dia berpura-pura menjadi warga Marley untuk mempunyai kehidupan yang lebih aman bersama isteri dan anaknya tetapi selepas isterinya mengetahui bahawa Tom adalah orang Eldian, isterinya membunuh anak mereka dan kemudian diri sendiri. Disebabkan itu, Tom memandang Zeke seolah-olah dia adalah anaknya sendiri.
Tom mendedahkan kepada Zeke bahawa Founding Titan memiliki kemampuan untuk mengubah fisiologi keturunan Ymir, bahkan menjadikan mereka kebal terhadap virus tertentu. Oleh itu, Founding Titan juga boleh mengubah keturunan Ymir supaya tidak dapat melahirkan anak, lantas menghapuskan bangsa Eldian.
Selepas memikirkan tentang penderitaan yang dialami selama ini, Zeke bersetuju dengan idea Tom dan memutuskan untuk “menghapuskan” semua warga Eldian sehingga para Titan akhirnya pupus, kerana tidak ada orang untuk teruskan generasi seterusnya. Apabila tiba masanya untuk mewariskan kuasa Beast Titan, Zeke dipilih dan berjanji akan melaksanakan rancangan Tom.

Walaupun kita sudah tahu tentang sejarah tragis Zeke Yeager, adakah ia yang masuk akal sehingga terpaksa mengorbankan begitu ramai nyawa yang tidak bersalah. Apa pendapat anda? Jom kongsikan di ruang komen sekarang!

Jangan lupa untuk ikuti kami di TikTok!
  @gamersantaimy

Tags: animeAttack on TitanEldianSeason 4TitanZekeZeke Yeager


Streamer Twitch diserang peminat Genshin Impact disebabkan komen racist!

Streamer Genshin Impact , Kylorren_Lol baru-baru ini menerima kritikan orang ramai setelah menggunakan bahasa anti-China terhadap streamer etnik Korea dalam perselisihan mengenai permainan itu.

Kejadian itu bermula sebagai perselisihan Twitter yang jinak mengenai pembuatan permainan dan hak penggunaan video pada 5 September. Tetapi keadaan menjadi lebih teruk setelah Kylorren_Lol stream dan mengejek Tenha kerana tidak setuju dengan streamer itu.

Tenha adalah streamer yang terkenal dengan membuat video permainan Genshin Impact untuk YouTube dan Twitch. Dia telah membuat video untuk permainan itu sejak dilancarkan, yang kebanyakannya adalah panduan permainan. Dia merupakan orang Korea, tetapi dia menyatakan dalam videonya bahawa dia mengagumi miHoYo pembuat Genshin Impact kerana melepasi harapan global mengenai permainan China.

Kylorren_Lol adalah streamer dari Argentina yang membuat video berbahasa Sepanyol untuk League of Legends, tetapi baru-baru ini mula membuat lebih banyak kandungan untuk Genshin Impact. Banyak video terbarunya menampilkan watak Keqing.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Pada 5 September, Tenha membuat video berjudul “Bagaimana saya secara tidak sengaja membuat Keqing TERBAIK di YouTube.” Dalam tweet yang kini telah dipadam, Kylorren mengatakan bahawa dia bermaksud untuk membuat video reaksi terhadapnya. Tenha menjawab bahawa dia tidak memberikan hak penggunaan videonya kepada Kylorren berkata dia harus menggunakan tangkapan skrin sebagai ganti.

Dalam sehari, Kylorren memuat naik stream berbahasa Sepanyol di mana dia berkata,
“Orang Asia memang seperti itu … saya telah bekerja untuk orang Cina dan mereka adalah yang orang yang teruk. Orang paling teruk di dunia. “
Dia juga mengatakan dia ingin mengirim Tenha beberapa mata Twitch supaya dia dapat memberitahunya:
“Dah kenapa dengan kau ni, Chinaman yang menyebalkan ?”
Kotaku dapat mengesahkan ketepatan terjemahan, dan penutur Sepanyol tidak mempertikaikan mengenai kandungan stream yang kini dihapus di Twitter. Ramai di antara mereka yang meminta maaf atas kelakuannya.

Kejadian itu telah mencetuskan perbincangan yang lebih besar mengenai perkauman anti-Asia dalam komuniti Genshin Impact. Pada 7 September, pencipta kandungan yang berbeza bernama Atsu, dengan panggilan AsianGuyStream, membuat video secara langsung menangani kejadian itu dan mengecam perkauman anti-Asia di komuniti Genshin Impact. Dia meminta penonton untuk menyuarakan isu perkauman dan membuat pencipta kandungan bertanggungjawab atas tindakan mereka.
Pada hari yang sama, Kylorren menyatakan di YouTube bahawa dia bermaksud untuk meminta maaf secara terbuka. Tenha menunjukkan bahawa, dalam video permintaan maaf itu, Kylorren memanggilnya orang Cina tidak kurang dari lima kali. Masalahnya, Tenha adalah orang Korea. Ia menjadi janggal apabila seseorang streamer menentukan etnik seseorang berdasarkan rupa fizikal mereka. Ia menjadi lebih teruk apabila perkara seperti itu wujud dalam video minta maaf atas penyalahgunaan kaum.

Sebilangan besar stream dan tangkapan skrin ini berasal dari akaun media sosial Tenha dan Atsu kerana Kylorren telah menghapus sebahagian besar akaunnya. Jadi kami tidak dapat menemui video permintaan maafnya atau video rasis yang dimaksudkan.
Ya, Chinaman adalah cercaan yang menyampaikan penghinaan rasis terhadap orang-orang Cina (atau dalam hal ini, sesiapa sahaja yang kelihatan Asia). Sangat mengecewakan apabila Kylorren memberitahu komunitinya bahawa “orang-orang Cina adalah yang paling teruk” sambil mendapatkan kejayaan daripada permainan Cina yang popular. Saya terfikir adakah dia juga akan fikirkan Keqing juga adalah “teruk” kerana dia orang Cina, atau jika dia hanya mencerca kaum terhadap orang Asia yang dia tidak setuju.

Genshin Impact telah menjadi media penting untuk mendidik pemain bukan Asia mengenai kesusasteraan, budaya, dan estetika Cina. Sangat memalukan bahawa semua itu hilang pada Kylorren, yang berpendapat bahawa orang-orang Cina memberi dia kepakaran untuk menzalimi orang Asia secara rasis. Jelas bahawa kejayaan global Genshin Impact tidak akan menyelesaikan perkauman anti-Asia sahaja. Yang menjadikannya lebih penting bagi komuniti Genshin untuk mempertanggungjawabkan pencipta kandungan mereka sendiri.
Susah kalau jumpa orang yang tak boleh hormat orang lain ni. Lagi-lagi kalau jumpa orang yang racist. Isu-isu ini sering berlaku terutamanya dalam komuniti Genshin Impact. Kita sebagai pencipta kandungan perlulah menghormati hak cipta pencipta lain, bukan hanya menggunakan hasil tangan mereka begitu sahaja. Tak perlu juga untuk kita mencerca seseorang itu kerana tidak berpuas hati dengan mereka. Harap perkara ini menjadi iktibar kepada streamer dan pencipta kandungan yang lain.
Sumber: Kotaku
Jangan lupa untuk ikuti kami di TikTok!
  @gamersantaimy
Tags: Genshin ImpactKylorren_LolStreamerTenhaTwitch


Dari pemaju game besar hingga pasaran aplikasi, penaja bekerjasama untuk menjayakan festival permainan indie global

Busan Metropolitan City (Pemangku Walikota Sung-Wan Byeon), Agensi Promosi Industri IT Busan (Presiden & CEO In-Sook Lee), dan Jawatankuasa Penganjur Festival Busan Indie Connect (Pengerusi Eksekutif Tae-Geon Seo) melancarkan senarai penaja korporat untuk Festival BIC (Busan Indie Connect) 2020- Untact (zero contact) Live.

Penaja korporat tersebut adalah KRAFTON, Xsolla, Pearl Abyss, NAVER CLOUD PLATFORM, Epic Games, NCSOFT, Jawatankuasa Penarafan dan Pentadbiran Permainan Korea, dan ONE store  – sejumlah 8 syarikat. Syarikat-syarikat ini akan membantu permainan indie untuk memperkenalkan BIC kepada lebih banyak pemain melalui kerjasama penaja, sehingga pasar permainan memiliki lebih banyak variasi dan daya hidup.

KRAFTON, yang meningkatkan prestij permainan Korea dengan mengembangkan permainan “PUBG” yang terkenal di seluruh dunia; Xsolla, syarikat perkhidmatan pembayaran global dan penyelesaian penerbitan; Pearl Abyss, pembangun permainan mega-hit “Black Desert” dengan mesin permainan mereka sendiri; dan NAVER CLOUD PLATFORM, perkhidmatan Cloud Korea terbesar, akan turut serta sebagai penaja gred “ENHANCED”.
Pembangun enjin permainan & pemaju permainan yang terkenal di seluruh dunia Epic Games (cawangan Korea) akan bergabung sebagai kelas “STANDARD“. Pembangun permainan global NCSOFT, pembangun Lineage, Aion, Blade & Soul; serta Jawatankuasa Penilaian dan Pentadbiran Permainan Korea, pemimpin budaya permainan yang sihat; dan ONE store, kedai aplikasi Korea yang mewakili, semuanya akan bergabung sebagai penaja kelas “STARTER“.

BIC Festival is a indie game event held in Busan every year starting from 2015.In 2020, it will be held online because…
Posted by 부산인디커넥트페스티벌 BIC Festival on Monday, September 7, 2020

BIC Festival 2020 akan diadakan dari 19 Oktober – 25 Oktober, dengan tujuan untuk mempersembahkan model pameran baru untuk yang baru, dengan memanfaatkan GeForce Now (platform permainan Cloud) dengan LG Uplus dan NAVER Cloud Platform of NAVER Business Platform.
Tae-Geon Seo, Ketua Eksekutif Jawatankuasa Penganjur Festival Busan Indie Connect, mengatakan, “Kami sangat berbesar hati dan bersyukur kerana ditaja oleh banyak syarikat untuk Festival BIC kerana mencari dan mempromosikan permainan indie tempatan dengan potensi. Kami akan berusaha sebaik mungkin untuk mempromosikan permainan indie yang baik dengan kepakaran penaja dan sokongan hebat dari Jawatankuasa BIC. “
Jangan lupa untuk ikuti kami di TikTok!
  @gamersantaimy
Tags: BICBusan Indie ConnectEpic GamesJawatankuasa Penarafan dan Pentadbiran Permainan KoreaKRAFTONNAVER Cloud PlatformNCSOFTONE storepearl abyssXsolla


Lebih gameplay dan tangkapan skrin NieR Replicant ver.1.22474487139… didedahkan!

Nampaknya beberapa perkongsian telah dikongsikan untuk permainan yang dibangunkan oleh Square Enix dan Toylogic inc. Ya, lebih gameplay dan tangkapan skrin bagi permainan NieR Replicant ver.1.22474487139… telah dikongsikan beberapa laman web melalui pratonton pra pelancaran permainan ini.

NieR Replicant ver.1.22474487139 … adalah versi NieR Replicant yang dikemas kini, sebelum ini ianya hanya dikeluarkan di Jepun.
Temukan prekuel yang unik untuk karya agung NieR: Automata yang terkenal. Kini dengan peningkatan moden, pengalaman visual yang dihidupkan semula dengan hebat, jalan cerita yang menarik dan banyak lagi! Protagonis adalah pemuda yang baik yang tinggal di kampung terpencil. Untuk menyelamatkan saudaranya Yonah, yang jatuh sakit pada Black Scrawl, dia berangkat dengan Grimoire Weiss, sebuah buku yang aneh, untuk mencari “Ayat yang disegel.”
Alami kisah NieR Replicant untuk pertama kalinya di barat melalui mata protagonis sebagai saudara.

Pratonton ini dikongsikan beberapa laman web termasuk TheGamer, RPG Site, ScreenRant, 4Gamer.net, Famitsu dan banyak lagi.
Berdasarkan perkongsian 4Gamer, Kisah ini disusun di dunia di mana penyakit “Kurobun” yang tidak dapat disembuhkan dengan kadar kematian 100% dan raksasa misteri “Mamono” yang menyerang secara sembarangan bentuk kehidupan pintar disembelih. Watak utama yang dikendalikan oleh pemain adalah seorang budak lelaki yang hidup sambil menolong satu sama lain dengan adiknya di dunia seperti itu.

TheGamer juga menyatakan bahawa NieR Replicant tidaklah seperti yang asal. Tidak lagi ada berhenti cara menjengkelkan ketika menyerang musuh, atau berlari laju nampak kaku, termasuk juga mengelak yang berterabuh. Dalam versi terbaru ini nampaknya semua berjalan lebih lancar, tepat dan bijaksana.

“Peningkatan pada grafik NieR Replicant ver.1.22474487139 … juga harus diperhatikan, bukan kerana permainan ini tiba-tiba cantik dengan standard gen terkini tetapi kerana ia kelihatan hebat untuk usianya. Unsur-unsur inti dari apa yang membuat NieR menarik terdapat dalam NieR Replicant ver.1.22474487139 … berlebihan. Akan menarik untuk melihat bagaimana mereka yang tidak biasa dengan NieR: Automata menikmati permainan ini, kerana hampir terasa seperti NieR Replicant ver.1.22474487139 … semakin bertambah baik seiring dengan usia sebagai pelengkap dan prekuel kepada gelaran itu. Melihat watak yang muncul di Automata seperti Emil dan Popola di NieR Replicant ver.1.22474487139 … terasa lebih memberi kesan pada masa ini, begitu juga kisahnya – semoga perasaan itu berterusan sepanjang akhir permainan.” – Screen Rant

NieR Replicant ver.1.22474487139… akan dikeluarkan untuk PlayStation 4 dan Xbox One pada 22 April di Jepun dan Asia, diikuti oleh PlayStation 4 dan Xbox One di Amerika Utara dan Eropah, dan PC melalui Steam di seluruh dunia pada 24 April.
 Beli di sini

NieR Replicant ver.1.22474487139...Publisher: Square EnixRelease Date TBCMicrosoft Windows, PlayStation 4, Xbox One
NieR Replicant ™ ver.1.22474487139 ... Prekuel NieR: Automata yang dinaik taraf. Seorang pemuda yang baik bersekongkol dengan Grimoire Weiss, sebuah buku percakapan yang aneh, untuk mencari "Ayat-ayat yang dimeteraikan" untuk menyelamatkan saudaranya Yonah, yang jatuh sakit pada Black Scrawl. 23 Apr 2021

Jangan lupa untuk ikuti kami di TikTok!
  @gamersantaimy
Tags: Nier Replicant ver. 1.22474487139square enixToylogic inc


Netflix Resident Evil versi live action dedahkan teaser pertama, aksi awal sampai habis

Tarikh pelancaran untuk siri live action Netflix Resident Evil semakin dekat dan hari ini, mereka telah melancarkan teaser pertama. Walaupun treler itu tidak mendedahkan info-info penting, ia menunjukkan banyak adegan aksi dan babak beremosi antara watak. Pada masa yang sama, teaser itu juga menunjukkan lokasi New Raccoon City pada 2022 dan London pada 2036 (garis masa yang berlaku dalam siri ini).

Netflix pernah memberikan sinopsis tentang siri TV Resident Evil pada Februari 2020 tetapi selepas memperoleh info lanjut, Hollywood Reporter menghuraikan kisah seperti berikut:

Siri ini akan menceritakan kisah baru di antara dua garis masa berbeza: 2022 dan 2036. Dalam 2022, sepasang adik-beradik 14 tahun bernama ade dan Billie Wesker dipindahkan ke New Raccoon City. Tetapi semakin lama mereka di sana, semakin mereka sedar bahawa bandar itu bahaya dan bapa mereka mungkin menyembunyikan rahsia gelap.Lonjak ke 2036, penghuni bumi sekarang tidak cecah 15 juta orang  manakala lebih daripada 6 bilion raksasa — termasuk manusia dan haiwan telah dijangkiti oleh T-virus. Jade, kini berusia 30 tahun, bergelut untuk terus hidup di dunia baru ini, manakala rahsia masa lalunya — tentang kakaknya, bapanya dan dirinya — terus menghantui.

Bagi mereka yang baru tahu tentang siri live action Netflix Resident Evil, rancangan itu pertama kali diumumkan pada Ogos 2020 dengan imej skrip untuk episod pertama (siri ini mempunyai lapan episod). Kemudian, pelakon juga telah di mana paling terkenal ialah Lance Reddick yang memegang watak Albert Wesker. Bronwen Hughes (The Walking Dead) dari Constantin Film ialah pengarah, dan Andrew Dabb (Supernatural) berperanan sebagai penulis skrip.

Buat masa sekarang, itu sahaja info yang saya ada. Korang boleh lihat senarai pelakon dengan lebih mendalam di artikel ini. Untuk sesiapa yang berminat untuk tonton, siri Netflix Resident Evil akan ditayangkan pada 14 Julai 2022.
Apa pendapat korang tentang teaser Resident Evil oleh Netflix? Mengancam tak? Untuk baca segala liputan kami tentang Resident Evil, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: live actionnetflixResident Evil


*Limited Time Only* LEGO The Hobbit telah menjadi percuma kat Humble Bundle!

Alright, anyone sini peminat LEGO? Haaa kat sini ada game yang tengah percuma kat Humble Bundle iaitu LEGO The Hobbit yang sedang percuma dalam Humble Bundle Tetapi korang mesti tanya, LEGO The Hobbit tu pasal apa?

The Hobbit ni pasal spin off kepada Lord Of The Ring yang melibatkan cincin, hobbit, wizard, dwarf dan gollum! Tetapi Ini adalah dunia magikal dan fiksyen yang kita membesar dalam dunia yang kita suka dulu. Jadi Macam mana nak download game ni?

Well, pergi je website ni dan tekan “Get this game” and there you go, dah dapat game. Senang kan? So, download ler game ni. Sebab game ni memang hanya ada waktu terhad sahaja!
Jangan lupa untuk ikuti kami di TikTok!
  @gamersantaimy
Tags: Free GamesHumble BundleLEGOThe Hobbit


Mobile RPG One Punch Man: World rasmi dilancarkan di Android, versi PC akan menyusul!

Syarikat Perfect World sebelum ini telah mengumumkan ketibaan game mobile RPG baru berjudul “One Punch Man: World” yang diinspirasikan oleh manga/anime dengan nama yang sama. Baru diumumkan hari ini, game tersebut kini tersedia secara akses awal di Android manakala versi PC akan memulakan ujian beta mulai 3 November. Saya cuma nak pesan satu sahaja; game ini hanya tersedia dalam Bahasa Cina sahaja buat masa ini. Berikut adalah treler rasmi:

Menurut laman web rasmi: ini adalah maklumat tentang sistem permainan:

Penuh dengan keseronokan pertempuranPertempuran akan menggandakan keseronokan anda! Pelbagai kemahiran combo bagi setiap hero menanti anda untuk mencuba! Kombo tanpa had dan corak serangan yang pelbagai, mari datang dan terokai aksi ini sendiri!Adegan pertempuran BOS besarSuper BOSS seperti Deep Sea King, Boros dan Carnage Kabuto semuanya ada di mana kita perlu kalahkan mereka untuk dapatkan ganjaran! Tidak ada pertempuran automatik, kerana setiap pergerakan dikendalikan oleh tangan kita! Halang, mengelak dan serang pada masa yang tepat, beginilah aksi sebenar! Gunakan tangan dengan pantas untuk mengawal cara anda bertarung!Teroka dunia yang dinamikDunia bukan sekadar aksi sahaja! Enjin dalam permainan membina dunia yang dinamik, dengan sistem cuaca siang dan malam yang menunjukkan persekitaran ekologi. Setiap jalan juga bebas untuk diteroka, dan terdapat banyak mini-game yang menarik seperti berlumba dan memancing. Lawan, bermain, dan meneroka dengan bebas, ini adalah dunia anda!

Secara sekilas pandang, semua watak, adegan dan sistem pertarungan nampak direka dengan baik dalam One Punch Man: World sama seperti versi anime! Tetapi apa pendapat anda, lagi-lagi para peminat One Punch Man? Jika ada sesiapa yang ingin mengetahui lebih banyak lanjut, anda boleh menyemak di laman web rasmi di SINI.
Andai kata berminat, anda boleh memuat turun di SINI.
Untuk segala liputan kami tentang One Punch Man, sila tekan pautan INI.
Sumber – Wanuxi
Jangan lupa untuk ikuti kami di TikTok!
  @gamersantaimy
Tags: animeMobileOne Punch ManOne Punch Man: WorldPC


Solo adventure terbaru Hearthstone, Tombs of Terror, kini dibuka!

Makam telah dibuka, malapetaka Uldum telah dilepaskan, dan rancangan League of E.V.I.L. telah bermula. Kini, dunia memerlukan anda, The League of Explorers, untuk selami Tombs of Terror, melawan League of E.V.I.L. serta kuncu-kuncu mereka, dan selamatkan dunia!

Chapter 1: The Lost City (Percuma untuk semua pemain)

Dikebumikan di bawah Uldum, League of Explorers akhirnya bertarung dengan Plague Lords pertama di Lost City of Tol’vir. Reno yang dilengkapi bersama Gatling Wand-nya menyelam masuk ke Lost City untuk bertarung dengan Plague Lord of Murlocs! The Plague Lord of Murlocs telah melepaskan beberapa teman ke dalam dek pemain dan bos. Keluarkan kad “Surprise! Murlocs!” untuk memanggil jumlah Murlocs yang rawak.
Chapter 2: Scorching Dunes

Sir Finley Mrgglton akan menentang Plague Lord of Madness di Scorching Dunes! The Plague of Madness telah mempengaruhi minion-minion yang bermain! Pada setiap akhir giliran pemain, minion yang terletak di hujung kanan akan menyerang musuh rawak!
Dilancarkan berturut-turut selama 2 minggu akan datang, babak akan datang tersedia untuk dibeli sebagai bundle yang mengandungi semua babak untuk $14.99 USD (RM62.73), dan secara individu untuk 700 Gold atau $6.99 USD (RM29.25). Ahli baru League of Explorers boleh dimainkan dengan setiap babak yang dibuka!

Pemain akan memperolehi 3 Saviors of Uldum card pack selepas menyelesaikan bos kelima untuk empat babak pertama, manakala 3 Saviors of Uldum card pack akan diberi lagi selepas  melengkapkan finale dan dapatkan Golden Classic Pack apabila habiskan seluruh Solo Adventure. Selain itu, kamu juga boleh mendapatkan dua kad unik apabila melengkapkan semua babak pada Mode Normal atau Heroic.
Stream Hearthstone di Facebook melalui Omlet Arcade dan menangi pelbagai card pack!

Bermula dari 20 September (GMT+8) hingga 4 Oktober, pemain boleh stream Hearthstone ke Facebook melalui aplikasi Omlet Arcade dan mendapatkan card pack. 1000 pemain pertama untuk membuat live stream ke Facebook akan menerima 2 Rise of Shadows card pack sebagai ganjaran.
Sepanjang tempoh kempen, pemain yang live stream selama satu jam berpeluang untuk menyertai kempen cabutan bertuah dan memenangi 40 Rise of Shadows card pack sebagai ganjaran tambahan. Semakin banyak kamu strean, lebih banyak peluang kamu untuk menang dalam kempen cabutan bertuah. Untuk maklumat lanjut, lawati laman web Omlet Arcade.
Jangan lupa untuk ikuti kami di TikTok!
  @gamersantaimy
Tags: hearthstoneLeague of E.V.I.L.Solo adventureThe League of ExplorersTombs of TerrorUldum


E3 2019 Square Enix: Final Fantasy 8 Remastered akan hadir di PS4, Xbox One, Switch & PC!

Sesuatu yang mustahil telah terjadi. Final Fantasy 8 Remastered telah diumumkan semasa persidangan media E3 2019 Square Enix! Akhirnya, Final Fantasy 8 Remastered akan datang dengan visual yang ditingkatkan pada tahun ini dan boleh dimainkan di PlayStation 4, Xbox One, Nintendo Switch, dan PC.

Peminat Final Fantasy 8 mungkin ingat peristiwa di mana FF8 ditinggalkan semasa Nintendo Direct 2018 apabila Square Enix mengumumkan bahawa Final Fantasy 7, Final Fantasy 9, dan Final Fantasy 10 akan menerima port Nintendo Switch (judul-judul ini juga boleh bermain di pelantar lain). Walaubagaimanapun, terdapat beberapa spekulasi bahawa source code FF8 telah hilang apabila studio memulakan kerja kerja untuk judul seterusnya.

Selain itu, Final Fantasy 8 mungkin ialah antara judul paling menarik di dalam francais. Plot jalan cerita bukan sahaja memiliki beberapa plot twist- malah berubah menjadi satu fenomena yang akan melangkaui jangkaan kami. Untuk memperingati ulang tahun ke-20 judul ini, yang saya boleh jelaskan ialah:

Game genre ini mempunyai satu gabungan unik dan istimewa seperti contoh, “Terdapat seekor raksasa yang membiayai sekolah korang dan dia siap tinggal bawah rumah lagi. Bukan setakat tu je,”Awek korang pulak kena rasuk dengan ahli sihir perempuan daripada masa depan yang tinggal dalam space station, apa lagi korang boleh buat?”

Jangan lupa untuk ikuti kami di TikTok!
  @gamersantaimy

Tags: E3 2019Final Fantasy 8 RemasteredPCPS4square enixswitchXbox One


Valve menunjukkan perkakasan Steam Deck, minta pengguna supaya jangan modifikasi sesuka hati!

Peranti “handheld PC gaming” Steam Deck oleh Valve akan dilancarkan pada bulan Disember (tarikh tentatif) tidak lama lagi. Ramai gamer sudah pun membuat tempahan untuk peranti  ini beberapa bulan lepas, selepas tertarik dengan kata-kata Valve yang menjanjikan sebuah peranti mudah alih canggih untuk bermain game PC klasik dan moden. Sempena itu, Valve telah mengeluarkan video baru yang menerangkan perkakasan di dalam Steam Deck, dan pada masa yang sama, meminta semua orang untuk jangan mengubah atau membuat modifikasi di Steam Deck kepunyaan masing-masing.

Sebelum memulakan proses pembukaan, Valve memberi amaran bahawa perkara ini tidak sepatutnya dilakukan dan menjelaskan bahawa tindakan membuka Steam Deck boleh membatalkan waranti. Selain itu, mereka memberi amaran bahawa ia juga boleh merosakkan bateri lithium-ion dalam peranti dan sekiranya kita tidak berhati-hati, ia boleh menyebabkan kebakaran dan bahkan kematian.

Selepas mencadangkan alat apa yang selamat untuk dipakai, kita disajikan ke bahagian yang paling dinanti-nantikan sekali. Valve bermula dengan mengeluarkan lapan skru dari bahagian belakang Steam Deck, yang membolehkan kita untuk mencabut penutup belakang. Seterusnya, Valve mengeluarkan bateri Steam Deck supaya ia lebih mudah dan selamat untuk memeriksa bahagian lain.

Perkara pertama yang ditunjukkan oleh Valve adalah cara menukar joystick. Selama proses ini, Valve mengatakan bahawa setiap bahagian dalam konsol ini dihasilkan secara “custom”, jadi para modder harus membeli alat ganti yang sesuai. Malangnya, disebabkan Steam Deck adalah peranti custom, tidak semua bahagian akan tersedia di pasaran. Walau bagaimanapun, Valve akan berusaha untuk menyediakan sumber bagi alat ganti, termasuk thumbstick, SSD, dan lebih banyak lagi pada masa akan datang.
Setelah menukar joystick, Valve teruskan video dengan bahagian SSD. Memang berulang kali Valve kata “supaya jangan ganti komponen dalaman”, lalu menunjukkan bahawa Steam Deck menyediakan slot expansion MicroSD. Walaupun begitu, mereka tetap tunjuk kepada penonton cara-cara menggantikan SSD jika ada apa-apa masalah yang berlaku. Seperti yang kita lihat, mengeluarkan SSD adalah proses yang rumit di mana Valve memberitahu ada pelbagai cara ia boleh merosakkan peranti secara kekal jika sesuatu bahagian dipasang dengan salah atau dilakukan secara tidak betul.

Secara keseluruhan, mesej utama yang Valve ingin sampaikan adalah supaya jangan sesuka hati membuat modifikasi pada Steam Deck. Walau bagaimanapun, mereka cuba memahami kerisauan pengguna dan cuba menyediakan video komprehensif jika pengguna perlu membuat perbaikan serta merta. Pada masa yang sama, Valve juga mengesahkan bahawa mereka akan menyediakan bahagian yang diperlukan setelah Steam Deck dilancarkan secara rasmi.
Buat masa ini, Steam Deck dijangka akan keluar pada bulan Disember. Untuk segala liputan kami tentang peranti ini, sila tekan pautan di sini.
Jangan lupa untuk ikuti kami di TikTok!
  @gamersantaimy
Tags: handheldmodifikasiPCSteam DeckValve


Autobots, Roll Out! Kolaborasi Mobile Legends bersama Transformers kembali!

Baru-baru ini, Mobile Legends mengumumkan kolaborasi bersama Transformers yang akan bermula pada 24 Mei hingga 7 Julai 2022. Dengan kolaborasi ini, terdapat skin baharu yang akan menyertai pertempuran iaitu Starscream, Soundwave dan Grimlock. Tetapi korang tahu ke Hero mana yang akan dapat skin ini?

Sebelum ini, mereka juga telah bekerjasama dengan Transformers dan membawa 3 skin untuk beberapa hero tertentu iaitu Granger, Johnson dan X-Borg. Hero ini mempunyai skin Optimus Prime, Megatron dan Bumblebee. Pada kolaborasi terbaru ini, terdapat tiga skin tambahan yang akan tersedia dalam acara dan menjadikan jumlah 6 skin Transformers dalam MLBB.
Kali ini, 3 skin baharu yang akan tiba dan hero yang terpilih adalah Roger, Aldous, Popol dan Kupa. Mereka akan mendapat skin Transformers baharu yang menarik iaitu  Starscream, Soundwave dan Grimlock.

Selain skin Transformers, Moonton juga telah menambah hadiah seperti skin Rare, Normal dan Epic yang korang boleh dapatkan melalui acara ini. Korang yang mahukan hadiah daripada acara tahun ini, perkara yang perlu dilakukan adalah bingo seperti acara KOF (King of Fighter). Jadi, pada tahun ini korang tidak boleh memilih ganjaran yang dimahukan, sebaliknya ia akan menjadi rawak.

Mengenai Skin Transformers baharu, Roger akan dapat skin Grimlock, di mana dia adalah robot semasa menjadi manusia dan bertukar kepada dinosaur apabila menjadi serigala jadian. Untuk Skin Aldous Starscream, Aldous ialah robot semasa pertempuran jarak dekat dan bertukar menjadi jet pejuang Starscream apabila menggunakan Ultimate. Untuk skin Popol dan Kupa Soundwave, Popol akan menjadi Soundwave manakala Kupa menjadi Ravage.

Macam seronok pula bila ada acara Transformers ini! Jadi, apa pendapat korang mengenai Mobile Legends kolaborasi bersama Transformers kali ini? Adakah korang akan melabur duit untuk skin yang akan datang? Kongsikan pendapat di ruangan komen. Untuk mendapatkan lebih banyak berita menarik mengenai Mobile Legends, sila klik pautan ini.
 Muat turun di sini

Mobile Legends: Bang BangPublisher: MoontoonDeveloper: MoontoonRelease Date: 2016-07-11Android, iOS
Mobile Legends: Bang Bang adalah permainan mobile multiplayer online battle arena (MOBA) yang dibangunkan dan dikeluarkan oleh Shanghai Moonton Technology. Pilih pelbagai hero dari pelbagai kelas untuk melawan pihak lawan sekarang!

Jangan lupa untuk ikuti kami di TikTok!
  @gamersantaimy
Tags: Mobile Legends x TransformersMobile Legends: Bang BangTransformers


Kesetiaan wira kami diuji!? Trailer terkini Ejen Ali: The Movie mendedahkan lebih banyak butiran!

Dihasilkan oleh Wau Animation, Ejen Ali: The Movie diedarkan oleh Primeworks Studios dan merupakan siri animasi pertama sebagai harta intelek untuk syarikat induknya Media Prima Berhad.

Setelah secara tidak sengaja direkrut sebagai seorang perisik, Ejen Ali yang berusia 12 tahun menerima tanggungjawabnya dalam agensi rahsia MATA (Meta Advanced Tactical Agency) sebagai barisan pertahanan baru Cyberaya. Tidak diketahui oleh Ali, MATA telah meningkatkan IRIS ke IRIS NEO dan mengujinya sebagai peralatan asas untuk semua ejen MATA.

Ali mempersoalkan posisinya dan kegunaannya untuk MATA kerana sebelum ini, hanya Ali sahaja yang boleh menggunakan IRIS. Kemudian, Ali didatangi oleh individu misteri yang mendakwa dia tahu tentang sebuah hubungan peribadi yang melibatkan Ali. Dengan merisikokan kesetiaannya kepada MATA, Ejen Ali memulakan pengembaraan untuk membongkarkan hubungan misteri ini.
Filem ini berdurasi 90 minit dan dijadualkan untuk ditayang di 120 pawagam tempatan pada 28 November 2019.

Barisan Pelakon Suara

Ida Rahayu Yusoff sebagai Ali & Comot
Noorhayati Maslini Omar sebagai Alicia
Shafiq Isa sebagai Bakar
Azman Zulkiply sebagai General Rama
Fadhli Shafian sebagai Abang Bear

Jangan lupa untuk ikuti kami di TikTok!
  @gamersantaimy
Tags: Ejen AliEjen Ali: The MovieIRISMATAMedia Prima BerhadPrimeworks StudiosWau Animation


Baby bertuah bernama “Google” menerima hadiah istimewa daripada “Google”!

Nama bayi adalah sangat-sangat penting. Sekiranya korang memerlukan cadangan atau idea, korang boleh je kan cuba kat Google. Atau, seperti sebuah keluarga daripada Indonesia, korang boleh je terus namakan bayi anda “Google”.

Instagram “lambe_turah” melaporkan bahawa ibu bapa Ella Karina dan Andi Cahya Saputra memutuskan untuk menamakan anak mereka “Google.” Ella pada asalnya menentang idea suaminya, dan hanya merujuk kepada anaknya sebagai “anak lelaki” selama beberapa bulan pertama selepas lahir , tetapi akhirnya terbiasa juga dengan nama tersebut. Ramai menamakan anak mereka selepas bandar atau watak-watak terkenal, jadi tak salah kan kalau guna nama syarikat multi-nasional?

Bayi yang dinamakan selepas syarikat atau produk seperti Go-Pay atau Pajero Sport telah menerima hadiah daripada syarikat tersebut. Begitu juga dengan Google. Menurut post Instagram di atas, Google Indonesia telah menghantar beberapa hadiah bayi, seperti jumper yang ditulis dengan rekaan “Google” mereka.

 View this post on Instagram

 . Masih inget si bayi google kemaren?? . Akhirnyaaa dapat bingkisan dari google Jadi google kasih kado ke google 😁😁😁 . Gemeshhnyaaa liat bayi google make kaos google . Kalo kata temen temen di google "Google thinks that is a cool name too" 😁😁 . Jadi google ga cuma embah embah yang tau segalanya doang yaks ternyatahhh Ada si bayi google juga
A post shared by  Bukan Akun Haters / Fanbase 😘 (@lambe_turah) on Jul 2, 2019 at 8:00pm PDT

“Google Indonesia memanggil kami dan mengucapkan tahniah dan berharap bahawa bayi kami, Google boleh menjadi orang yang berguna dan bermanfaat kepada banyak orang lain.
Kata Ella.
Sumber – [email protected]_turah
Jangan lupa untuk ikuti kami di TikTok!
  @gamersantaimy
Tags: BayigoogleIndonesiaNama


Boruto – Tangan Sasuke muncul kembali, netizen memberi pelbagai reaksi!

Dalam anime Boruto: Naruto Next Generation episod 282, nampaknya para animator siri ini terlupa untuk beberapa saat tentang Sasuke yang sepatutnya hanya mempunyai satu tangan sahaja. Perkara ini mendapat perhatian para peminat dan mereka faham mengapa perkara begini boleh berlaku.

Dalam satu adegan daripada episod tersebut, peminat dapat melihat Sasuke dari belakang dan mempunyai sepasang tangan. Bagi mereka yang terlepas, kesilapan ini muncul sekitar 8 minit dan 32 saat, selepas Sasuke mengalahkan sekumpulan banduan dan sebelum dia ditangkap oleh pengawal penjara.

Sebelum kejadian, Sasuke telah diiringi ke kantin Tartar Observatory dan diperkenalkan kepada rakan penjaranya iaitu Jiji, Ganno dan Penzila. Semasa mereka sedang makan, seorang banduan memprovokasi Sasuke sebelum menyerangnya dengan menggunakan garfu. Dengan mudah, Sasuke mengalahkan banduan tersebut dengan skil ninjanya.

Disebabkan ianya hanya terjadi untuk beberapa saat, peminat kekal tenang dengan situasi ini. Terdapat diantara mereka bersetuju bahawa kesilapan begini tidak dapat dielakkan kerana kerja untuk menghasilkan animasi minggu demi minggu adalah suatu perkara yang penat. Peminat juga ada mengatakan bahawa kesilapan ini sering terjadi di dalam anime-anime lain seperti Attack on Titan dan banyak lagi.

Selain itu, ada juga peminat yang membalas dengan lawak meraka dan bukan untuk mencari kesalahan ataupun mempunyai niat untuk memburukkan pihak produksi.

Untuk pengetahuan anda, siri Boruto kali ini sedang menyiarkan adaptasi Sasuke Retsuden ataupun dikenali sebagai Sasuke’s Story. Sasuke Retsuden terjadi selepas Fourth Great Ninja War dan sebelum anime Boruto disiarkan.
Arc kali ini mengisahkan tentang pengembaraan Sasuke dan Sakura ke Redaku untuk mencari penawar kepada penyakit misteri yang dihidapi oleh Naruto. Arc pendek di dalam anime Boruto adalah berdasarkan novel ringan yang ditulis oleh pencipta Naruto, Masashi Kishimoto dan Jun Esaka serta versi manga yang dilukis oleh Shingo Kimura.

Kesilapan begini sering berlaku di mana-mana siri anime, terpulang kepada individu untuk memberi pandangan mereka sendiri. Bagi saya, perkara tersebut hanyalah kesilapan kecil daripada pihak studio dan tidak perlu dibangkitkan sebagai isu yang besar. Jadi, pendapat anda pula bagaimana? Boleh kongsikan pada kami di ruangan komen di bawah.
Jika anda ingin membaca manga Sasuke Retsuden, anda boleh layari laman web atau muat turun aplikasi Manga Plus. Untuk membaca segala liputan kami tentang Boruto, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeBoruto: Naruto Next GenerationsmangasasukeSasuke RetsudenSasuke Uchiha


[SGF 2021] Solar Ash mendapatkan gameplay terbaru dengan Bos yang gila-gila!

Solar Ash, Pengembaraan aksi 3D Heart Machine, menerima beberapa gameplay permainan baru di pertunjukan Summer Game Fest Kickoff Live sebentar tadi. Ia menampilkan protagonis Rei yang menangani bos besar, menghancurkan kawasan yang berlainan sementara makhluk itu berada di pertengahan penerbangan. Lihat di bawah.

Kisah Solar Ash menampilkan Rei, seorang Voidrunner, melakukan perjalanan ke Ultravoid misteri yang memakan seluruh planet. Tujuan Rei adalah untuk menyelamatkan planetnya tetapi bagaimana dia akan mencapainya masih belum dapat dilihat, terutama dengan bagaimana persekitarannya nyata. Dalam kekosongan terdapat semua jenis kengerian termasuk Sentinel, yang dapat didaki dan dilayari. Terdapat getaran Shadow of the Colossus utama dan treler terbaru hanya mengukuhkannya.

Solar Ash adalah permainan kedua dari Heart Machine, peneraju studio oleh pengarah Alx Preston dan pencipta permainan pemenang anugerah Hyper Light Drifter 2016.
Pemain akan menemui dunia nyata, terang dan sangat bergaya yang dipenuhi dengan traversal berkelajuan tinggi serta liar, watak-watak yang menawan, dan pertemuan musuh yang besar. The Void nampaknya memanggil anda…

Solar Ash kini dalam pembangunan untuk PS4, PS5 dan PC (melalui Epic Games Store). Ia dijadualkan untuk akhir tahun ini tetapi tarikh pelepasan masih belum dinyatakan. Nantikan maklumat lanjut dan kemas kini dalam beberapa bulan akan datang. Buat masa sekarang tiada sebarang tarikh pendedahan atau spesifikasi yang diperlukan di PC lagi. Cuma anda jangan lupa Wishlist permainan ini di Epic Games Store!
Jadi jangan lupa untuk baca semua liputan mengenai Summer Game Fest 2021 di sini!
Jangan lupa untuk ikuti kami di TikTok!
  @gamersantaimy
Tags: SGF 2021Solar AshSummer Game FestSummer Game Fest 2021


Cyberpunk 2077 menawarkan bayaran balik kepada pemain yang kecewa di PS4 & Xbox!

Cyberpunk 2077 akhirnya dilancarkan, dan walaupun versi PC menerima banyak pujian, prestasinya pada konsol sebenarnya amat buruk. Oleh itu, CD Projekt Red meminta maaf kepada pemain di konsol PS4 dan Xbox One. Buat masa ini, pemaju sedang berusaha untuk kemas kini baru pada bulan Januari dan Februari, dan “amat menghargai jika [pemain] memberi peluang” dan menunggu kemas kini tersebut. Jika tidak, mereka menawarkan jalan untuk pembayaran balik bagi mana-mana pemain yang tidak berpuas hati dengan pembelian Cyberpunk 2077 mereka.

pic.twitter.com/jtF5WKCiro

— Cyberpunk 2077 (@CyberpunkGame) December 14, 2020

Untuk pemain yang ingin mendapatkan pembayaran balik digital, CD Projekt Red memberitahu pemain untuk menggunakan “sistem pembayaran balik pada PS4 dan Xbox One.” Walaupun Sony amat terkenal kerana sukar memberi pembayaran balik untuk mana-mana pembelian PlayStation Store, syarikat itu telah membuat satu pengecualian untuk Cyberpunk 2077.
Versi fizikal mungkin lebih rumit kerana pemain perlu menghantar emel jika kedai yang mereka membeli permainan tidak menyediakan perkhidmatan pembayaran balik. Emel yang dimaksudkan adalah [email protected], dan pasukan CD Projekt Red berjanji akan melakukan yang terbaik untuk membantu pemain memulangkan salinan fizikal dan mendapatkan wang mereka kembali.
Pemain yang kecewa kini perlu memutuskan sama ada mereka mahu memulangkan semula permainan atau tidak, kerana emel itu hanya akan berfungsi sehingga minggu depan. Pemain mempunyai tempoh sehingga 21 Disember untuk meminta bantuan CD Projekt Red dengan pembayaran balik, di mana selepas tarikh ini, anda tidak ada peluang lagi.

CD Projekt Red mengaku dalam posting di atas bahawa tiada kemas kini yang dapat meningkatkan visual permainan. Bagi mereka yang risau tentang bug, pembaikan nampaknya sedang dilakukan. Walaupun tidak ada harapan untuk permainan yang cantik di PS4 dan Xbox One daripada segi visual, sekurang-kurangnya kebanyakkan isu teknikal di Cyberpunk 2077 akan dihapuskan.
Cyberpunk 2077 kini boleh didapati di PC, PS4, Stadia, dan Xbox One, dan kemudian di PS5 dan Xbox Series X.
 Muat turun di sini

Cyberpunk 2077Publisher: CD ProjektDeveloper: CD Projekt RedRelease Date: 2020-12-10Microsoft Windows, PlayStation 4, PlayStation 5, Xbox One, Xbox Series X|S

Cyberpunk 2077 adalah permainan video permainan peranan 2020 yang dikembangkan dan diterbitkan oleh CD Projekt. Cerita ini berlaku di Night City, dunia terbuka yang terletak di alam semesta Cyberpunk.

Jangan lupa untuk ikuti kami di TikTok!
  @gamersantaimy
Tags: CD Projekt RedCyberpunk 2077Konsolpembayaran balikPS4refundXbox One


Assassin’s Creed Valhalla diumumkan secara rasmi! Tayangan trailer perdana pada malam ini!

Berita gempak kawan-kawan sekalian! Ubisoft hari ini telah mendedahkan latar belakang untuk sekuel seterusnya dalam francais ikonik Assassin’s Creed melalui siaran langsung daripada artis digital Kode Abdo, atau lebih dikenali sebagai BossLogic. Abdo mula melukis pada awal pagi ini, dan akhirnya mencipta karya seorang Viking yang dipisahkan oleh dua pihak sedang berperang. Secara rasmi, Ubisoft akhirnya mengumumkan Assassin’s Creed Valhalla.

I had the opportunity to work on one of my favorite video game franchises this year and I’m excited to finally share this with you! The official debut trailer for the new @assassinscreed will drop worldwide tomorrow, don’t miss it! @Ubisoft #AssassinsCreed

Thank you for watching pic.twitter.com/C4H0UUy0Gw
— BossLogic (@Bosslogic) April 29, 2020

Walaupun info masih sedikit pada masa ini selain daripada nama rasminya, Ubisoft mengumumkan bahawa tayangan perdana Assassin’s Creed Valhalla dijadualkan pada 10.45PM GMT (30 April 2020). Tidak jelas berapa banyak maklumat yang akan dikongsi oleh Ubisoft pada masa itu, tetapi jika ia akan dikeluarkan pada akhir tahun ini, kita mungkin akan menerima lebih daripada sekadar trailer sinematik.

Watch the World Premiere of Assassin's Creed Valhalla April 30th at 8am PDT / 5pm CEST. #AssassinsCreed
— Assassin's Creed (@assassinscreed) April 29, 2020

Pelbagai maklumat tentang sekuel terbaru dalam francais Assassin’s Creed telah tertular di atas talian selama beberapa bulan ini, dan terus terang, maklumatnya agak tepat. Harapan peminat menjadi nyata dan kita menerima Assassin’s Creed Valhalla yang diilhamkan oleh mitos Norse. Dengan cara yang hampir sama seperti Assassin’s Creed Odyssey mengambil ilham daripada Yunani Kuno dan Assassin’s Creed Origins mengambil ilham daripada Mesir– Assassin’s Creed Valhalla mungkin akan menampilkan ikon mitologi seperti Odin, Thor, dan sebagainya. Berikut adalah pautan untuk tayangan perdana trailer:

Maklumat lanjut untuk Assassin’s Creed Valhalla akan diumumkan malam ini! Adakah sekuel ini menarik bagi anda? Jom kongsi pendapat di ruang komen.
Jangan lupa untuk ikuti kami di TikTok!
  @gamersantaimy
Tags: Assassin's CreedAssassin's Creed ValhallaBossLogicubisoft


Tanda Tarikh Ni: 8 March 2019

Devil May Cry 5 bakal dilancarkan pada PS4, Xbox One dan PC pada 8 Mac 2019 ni, seperti yang telah diumumkan oleh Capcom. Trailer baru pun dah keluar.

Dan kalau korang nak tengok gameplay direct feed footage, silakan:

DMC5 bermula dengan benih dari “demon tree” bercambah kat Red Grave City. Bila kejahatan mula merebak, Nero dan Nico tiba dengan motorhome “Devil May Cry” diorang. Nico ni pakar senjata yang design macam-macam Devil Breaker untuk menentang syaitan yang muncul.
Antara Devil Breaker yang mula dicipta Nico adalah Overture Devil Breaker dan Gerbera Devil Breaker. Tengah syok-syok bunuh setan dalam bandar ni, tiba-tiba (Q drum roll please) Dante datang dengan motosikal dia..
Jangan lupa untuk ikuti kami di TikTok!
  @gamersantaimy
Tags: CapcomClipsDevil May Cry 5Gamescom 2018PCPlayStation 4Release DatesScreenshotsTopTrailersXbox One